AN LO CANG SEHTAN PARTY PAWL AN MUALPHO – The Chinlung Post\nAN LO CANG SEHTAN PARTY PAWL AN MUALPHO\nDecember 20, 2020 admin Local News 0\nTrump Teinak Kan Doh Lai.Georgia poll Workers an tlaih cang. HB news. Kan ngol lailo Arizona. Fir ngol u. Kan hmuh an fiarmi vote cu an tuah lio kan hmuh. Kan ngol naisai lailo. An ngol lai ti in maw ruat lai u ci.Kan dihlak kan dirti hna lai.Hi bantuk minung hna hi an luat lailo I, kan president an si kho fawn lailo, tuanbia chiami an si.\nFirhmangmi an si. Vote an fir lio kan hmuh hna. Governor le President tiang nih thiangte in hmu hna seh. Atu Audit tuahmi chungah 200000 renglo hmuh chuah a si cang. Phunghrampi, phunghram tangah a hohmanh kan luat kho lo, zulhphung tangah a hohmanh fir a ngah lo. Democratic hi an tuah sernak zoh tikah fihnung taktak an si. Sehtan party an si.\nArizona na ngol lai maw, Ngol cang u fir. Ngol cang u fir. Kan president ding Cu Trump a si. Amah lawng kan duh .Firhmang lihchim a hmangmi hi doh u. 100 million thinlung an fahter. Hi bantuk fir hi kan hmu ballo USA tuanbia chungah, Trump caah kan doh. Vuleipi nih an kan zoh, fihnung tuahsernak le fiarnak a si. Credit: Joseph Thawng Z Ting.\nUS Election Update: Tulai Chin/Mizo thuthang tampi ah Trump in neh vek le Biden dinhmun ṭhalo sawn vek thuthang a tam zet. Hipawl hi a siartupawl duhdan deuhih ngan an si. A ngai ngai cun Trump dinhmun in ṭhat lam a pan thei ngaingai thei hrih lo sawn a si. Trump in Article II, Section 2: Clause 1 vekin Marshall Law phuang mai ding vekih rel khal hi belhcian dawl lem lo a si.\nA san cu hinah Marshall Law hmang ding ti lam hnakin President cu ralthuam keng zate hotu Commander-in-chief a si thu ngan men a si. Trump ih National Security Adviser hlun Lt. Gen. Michael Flynn, Dimond &Silk le mihrekin Marshall Law hmang dingin ti khal sehla a takah thil ṭihnung zet a si ruangah White House Chief of Staffs Meadow cun, “Cuvek khal an ruah lo thu” a rel leuhleuh.\nAn beisei sawn mi cu January 6 ih Congress le Senate in Electoral Voter an khawn tikah State 6 ihsin Biden petu le Trump petu umnak kha Trump ta an khawn sawn beisei a si. Cumi ding cun tu le Jan 6 karlakah voter fraud tampi hmuh a ṭul.January 6 Joint Sessions ah House ah le Senate ah Biden in a neh ti pawm loih cotu(challege-tu) pakhat veve tal an um a ṭul. House ah cun Mo Brooks in a challeng ding a phuang zo.\nAsinan House ah cun Dem lam an tamsawn ruangah a sung cia. Senate ah khan Alabama Senator Tumbervile in a challege men thei ti a rel lang. Senate ah GOP 50-48 Dem an si ih January 5 Georgia Senate seat 2 hrilawknak hi a thupi zet. Republican lamin an neh cun 52-48 an si dingih Election result an block thei. Asinan Dem lamin an neh cun Biden ih President sinak lamzin cu kham a har zet thlang ding.\nCuhleiah Senate ah Trump dodaltu Romney(Pastor Sangte tei Senator ) vek an rak um lala fawn! Thil pakhat um lai cu Georgia ah Vote Audit an nei ding. Hi hi a liam cia thla khat laiih nei zo ding an si nan. Vote million 6 hrawngah vote diklo 15000 te an hmuh cun Trump in Geogia ah nehnak a co dingih State dang khalah lamzin a awngaw vivo ding. An hmuh lo pang cun beisei ding a um nawn lo vek a si.\nTrump in Voter Fraud zingzawitu ding Special Counsel hrang Sidny Powell ruat a tum ti thu a thang. Anih hi ralkap thuneihnak la dingih nawrtu pakhat a si. Trump ih Trade Director Peter Navarro cu cahmai 36 report a tuah ih Election ah Fraud le thil dik lo tampi a um a ti. Media tumpawlin an ngan duh lo. Trump cun result ti linglet dingih ṭul hnakih tam finfiahnak a um a ti. Ziangha an bang vivo ding timi thlacamnak thawn thlir hrih phawt lo cu ti thei kan nei lo a si hi! Credit:Lal Lian Zual, Naypyitaw\nUS ELECTION UPDATE: WHITE HOUSE NIH AN CHIM PHUAN CANG\nDONALD TRUMP CU KAN PRESIDENT ATLING THAN LAI


Biblical decision making II - Hre Mang\nWELCOME TO MY PAGE > Baibal vekin a tha bik hril thiamnak > \nVIDEO CLIP : KLICK\nFimnak timi cu a tha bik hrilthiamnak asi.\n1) Pathia: Pathian in a khiahcia mi thu thluknak\nTi in tthenthum ah then in zoh hnik uhsi. Asinan, Pathian in thuthluknak a tuah mi, le midang in thu thluknak an tuah mi thu pawl cu neta ah tlamtling dueh in zir kan tum dingih a tu ahcun milai pakhat cio in thuthluknak kan tuah mi pawl tam deuh zoh kan tum ding.\n1) Pathia: Pathian in a khiahcia mi thu thluknak:\ni) Lei ven sersiamnak\nii) Fapa Zesu Khrih cu milai sualnak hrangah thawinak pek tu ding\niv) Khrih a ra sal dingih a kumkhua nunnak sungah amah zumtu pawl an lut ding\nix) Tikcu can parah thutthentu , tvp.\nKan dunglam thuanthu, kan nitin nun le hmailam hrang thawn a pehpar mi ah Pathian in ziangvek thuthluknak a rak tuah ih a tuah rero, a tuah lai ding timi thu hrampi kan theih hnget asile thinthir lo ten kan nitin nun kanmai thuthluknak tuah mi parah a thabik thuthluknak (decision) kan hril in kan tuah thei ringring dingih midang in kanmah thawn a pehpar aw mi thuthluknak ziangvek an tuah khal le kan thinlung a hnaihnok lo dingih kan lungawinak a siatsuah dah lo ding, cutin kan tumtah le hmuisel khal tintehrek te tian hman a thawn aw dah lo ding.\nKan nitin nunah ziangtin thuthluknak tha bik kan hril/tuah ringring thei ding timi thu ah Pathian thu vekin zoh hnik uhsi. Ziangvek thuthluknak nitin, nahzi kar tin, minute le second tinten ziangvek ziangzat thuthluknak kan tuah timi thu ah a hmaisa, Bible vekin thuthluknak zirhnak ah kan zir zo. Curuangah ziangtin a thlawhtling bik, a tha bik, thuthluknak, Pathian duhzawng thuthluknak tuah ringring thei dingin ziangtin a cang thei ding ti zoh hnik uhsi. Zumtu pakhat cu a pitling deuhdeuh asile Pathian duhmi a duh dingih a duhnak hmuahhmuah cu Pathian tumtah le duhnak hnuai ah a ap aw ringring ding.\n· Ananias te nupa in Pathian Thlarau hmaiah thuphan an per nak\nMidang in ziang an tuah timi ruangah Pathian a thinlung a thleng dah lo. Midang in a sia maw a tha maw, ziang an tuah khal asile Pathian in a tumtahnak pitlinter dingin hmanrua ah a hmang hai sawn asi ti thinlung sungah hnget zetin theih a tha. Cuticun, Khrih hrangah, Pathian tumtah mi hrangah a nungtu pawl hrang ahcun midangin ziangvek an tuah khal asile kan nitin nun, khawruah, le lungawinak a hnaihnok dah lo ding. Kan nunnakah Pathian tumtah mi pitlinnak ding hrangah midang pawl cu hmanrua an si vekin kanmah khal midang parah Pathian tumtah mi a cang suak nak ding hrangah Pathian hmanrua kan si ve. Nangmah hmat lo pe dingin le thlawsuah lo pe dingin siseh lo hrem dingin le nun lo sim ding khalin Pathian in leitlun milai zohman a rawn dah lo ti theih a tha.\nQ. Pathian cu ziang hmuahhmuah tlunah kaihrem tu asile milai in ziangvek danglam nak kan tuah thei mi a um?\nQ. Pathian cu milai mit thawn hmuh a theih lo, awn-ai nei in biak awk asi fawn lo, Pathian duhmi, tumtah mi le duh lo mi pawl cu ziang asi ti ziangtin kan theithei ding?\n3) Pathian in amai duhzawng le thutak cu taimak suah in kan hawl ding a duh mi asi, (2 Tim 2:15)\n1. Khrih ah sersiamthar, pehzawmnak thar nei tu si atul, (2 Cor. 5:14-21)\n1. Fimnak: A tha bik, Pathian duhmi hril thiamnak.\na. Matt. 22:37-40: Thinlung, ruahnak zaten Pathian thuhnuai ah tuhlut awk, ap awk, pek awk nak\nb. Phil. 2:1-5 : Kan zalennak thu thiltha, midang hrang tthatnak tuah nak\nc. 1 Cor. 6:12; 10:23-24 : Ziangkim cu Pathian cawimawi nak hrang\na. Ps. 37:4 : Thinlung in a haal mi le diriam mi cu Pathian ah asi hmaisak a tul,\nb. Phil. 2:12-13 : Thiltha tuah duhnak thinlung kha Pathian in mi a pek asi\nc. “Wishes” (1 Cor. 7:36, 39; 10:27): Pathian Thlarau in a uk mi, thu-nun mi, milai thinlung lawngin Pathian lunghmui zawng a thianghlim mi duhthu a sam thei, cucu Pathian in hlawhtlinter a duh mi asi.\n1. Nunnak cu Pathian hnenah thawinak vekin peknak, duhnak, cak zawng, nuam ti zawng, tvp, (Rom. 12:1-2). Pathian thu, Pathian duhnak hnuai ah ap aw hmaisa loin Pathian duhzawng theihtheih asilo. Pathian duhzawng tuah dingin pumpek awk hnu lawngah Pathian duhzawng ziang asi ti theihtheih asi.\n2. Fimnak hrang thlacam (Jas. 1:5): A tha bik hril thiam dingin Pathian in fimnak a fala hnenah a pek.\n3. A pehtlai mi thu hla kimcang ten hliakhlai hmaisa (Prov. 18:13): Thuthluknak tuah dingmi thu thawn a pehtlai mi thu pawl thei dingin hliakhlai le theih zuam khal a tul ve.\n6. Zalennak hmandan cuai thlai (Gal. 5:13; 1 Cor. 8). Zalennak hmangin thuthluknak na tuah tikah Pathian duhzawng asi maw ti ziangtin na theithei ding?\nLeitlun milai kumpi dan, nunphung le milai pawlkom dan le dun pawl pahbal in ziangtik hmanah Pathian duhzawng a feh dah lo. Cui hlei ah, na tuah mi kha zoin a hlawkpi ti zoh aw la, Pathian duhzawng asi maw ti cu na thei thei ding.\ne. Cawn tlak nun asi maw? (1 Cor. 11:1; Phil. 4:9). Na tuah mi vekin na kiangkap um, na kawhhran member zapi ten in tuah ve hai sehla, Pathian a hmin a sunglawi ding maw, satan a lung a awi ding?\ni. Ka tuah mi in keimah sal ah intuah ding maw?: sal ah a lo tuah tu cu na bawipa asi.\na. Rom. 14:23; Heb. 11:25: Sual nuamnung cennak asi maw? Pathian fa le pawl tungding tu asi maw?\nProv 3.5-6, thuthluknak tuah tikah mai fimnak le theihnak parah si loin Pathian kutcak rinsan sawn ding. Milai ruahnak kalh zawngin ziang a cang khal asile Pathian duhnak cu tuah famkim asi ti cing ringring: Mai ttuanvo (decision) le kiangkap ah a cangmi: Mai kutsung um le lenglam thu parah a hngat aw mi\nJoseph nun: Midang in an tuah mi pawl cu Pathian tumtah famkim ter tu an si ih nangmah in ziang na hril, na tuah timi kha a lo siatsuah tu le tuahtha tu ding asi.\nMoses: Ex. 14:15, Thlacam can le kekar can theih a tul\nDaniel le rualpi kiosa hmai ah: Dan. 6:16-24), ziang a cang, ziangin a lo dodal timi hnakin Pathian duhnak parah ttanhmun hnget a thupi sawn\nRom 8:28-29, ziang hmuah hmuah cu Pathian duhdawttu le Pathian duhdawtmi pawl hrang ahcun tthatnak ah Pathian in a hersak asi. Na kiangkap ah ziang a cang timi hnakin ziang thuthluknak (decision) na hril/tuah mi kha nangmai tuanvo (responsibility) asi. Pathian le midang tuanvo buaipi hlah aw, Pathian le midang pawlin ziangvek thuthluknak (decision) an tuah timi parah phang dah hlah aw. Nangmai thuthilnak hril/tuah mi par lawngah nangmai thu tthen asi ding.\nIII. Milai fimnak hmangin Pathian kaihhruainak vekin thuthluknak tuah dan:\n3. Thinlung duhnak. Thinlung duhnak Pathian in in pek, zumtu pawl kan pitlin vivo asile kan thinlung duhnak khal Pathian duhnak thawn a bang aw vivo; Pathian duhzawng kan thinlung in a duh, a hiar, a cak, nuam ati tikah cucu Pathian in thlawsuah a pek. Tongdang in kan sim asile, kan thinlung khawruahnak cu Pathian duhnak hnuai ah kan ap tikah Pathian in amai duhzawng thiltha tuah duhnak kan thinlung sungah a umter ih cui duhnak cu Pathian in thlawsuah a pek (Ps. 37:4; Prov. 19:21; 21:21).\n4. Milai dinhmun (circumstance). Pathian duhzawng thuthluknak dik tuah thei dingin milai dinhmun (circumstance) khal a lotheihlo in a tul mi hmanrua asi. Curuangah kan kiangkap nitin nun dinhmun zoh thiam in fimkhur zetin Pathian in a duhzawng a duhnak a langter mi hliakhlai ringring ding kan si. (Prov. 16:9, 33; 20:24).\n5. Pathian thu. Pathian in ziangvek dinhmun khalah mi zapi te hrangah kimcang zetin ca ngan rori in ziangtin thuthluknak tuah ding asi ti in sim fiang lo vekin nitin nunah Pathian Thlarau kaihhruainak hnuai ah nun a thupi tluk in Pathian thu (Bible thuhram) cu kan khawruahnak le thuthluknak thuhram pi si ding a tul hrimhrim asi (Prov. 6:20-23; 8:10-11, 32-33; 9:10).\nCuruangah, kan thinlung khawruahnak sungah ruahnak pakhatkhat a suak tinten khui tawk ihsin cui ruahnak cu a suak asi ti fiah ringring a tul: Pathian Thlarau theihternak, Satan hnen ihsin le milai tisa, cupawl lak ihsin khui tawk ihsin ka thluak le thinlung sung a luah tu khawruahnak a suak ti theih le hliah ringring ding kan si. Mi nupi sualpi duhnak na thinlung sungah a lut ve ten, cucu Pathian Thlarau hnen ihsin a ra mi asilo ti a fiang, cuvek thotho in ruahnak, pomdan, hmuhdan, suangtuahnak, hairmi, cakmi, nuam timi, tvp pawl kha khui tawk ihsin suak mi an si ti fiah, cian ringring a thu.\nMidang thawn kan biak awk lai, bawhlung sit lai, hnatuan lai, motor mawng lai ah mitsing in thlacam a theih lo can a um ding. Sihman sehla, kan siathatheihnak, thinlung cu Pathian Thlarau thawn pehzawm aw ringring in Pathian hnenah fimnak dilin Pathian duhnak vekin thuhluknak fate bik kan tuah dingmi khalah Pathian rawn ringring thlacam ringring ding kan si. Kan thluak le thinlung sungah khua a luah tu ruahnak, pomdan, hmuhdan, suangtuahnak le hiarmi, cakmi, duhthusam siseh kan kaa ihsin kan tong suak dingmi tongfang le kan taksa thawn kan tuah dingmi pawl siseh kan tuah hlan, tuah dingin thuhluknak kan tuah hlan, kan hril hlanah Pathian hnenah rawn ta ringring in Pathian hnen ihsin a si lo mi le Pathian duh lo zawng pohpoh cu kan thluak le ruahnak sung ihsin kan hlawn hloh, thianfai ringring thei a tul. Tihnak, hurkhuan nak, mithang siat duhnak, iksiknak, huatnak, zetnak, daithlannak, tvp, tisa mizia ishin a suak mi pawl cu satan hmanrua tha an si ti theihhngilh loin kan doneh, hlawn ringring thei a tul. Cu lawnglawngah thinlung thiang le daiten Pathian duhnak cu kan hril in a tha bik thuthluknak cu kan tuah ringring thei ding. Milai thinlung cu tisa le satan in a uk sung cu Pathian duhnak a hril thei lo lawng si loin theihtheinak a nei lo. ( Thutthimnakah: Tlangval pakhat in fala a leng tikah a thinlung cu tisa caknak in a neh, a uk tikah a fala leng mi cu Pathian in amai hrangah a nupi ding, a hnakruh hlo, asi maw, tiah theihtheih nak a nei lo, amai tisa duhnak le Pathian duhnak thleidan thiamnak a nei nawn lo. Ziangah tile a thinlung, le a thluak, a khawruahnak cu a tisa duhhiarnak ih sal asi). Cuvek thotho in milai thinlung cu thil pakhatkhat in a uk tikah Pathian duhnak theihtheih nak a nei lo. Mi zokhalin atheih lomi hril thei nak a nei fawn lo.\n7. A hlan ih hmuhtawnnak (past experience): A hlan ih na hmuh toncia mi pawl parah tampi fim zir ding a um mi zir thiam le raltha zetin kekar ngamnak, Pathian duhnak parah ah hngat awk ngam nak neih ding asi. (Prov. 10:24; 21:1).\nRomans 8:28 in a sim vekin ziangkim parah Pathian cu hna a tuan ruangah na thinlung le thlarau, taksa pumkhat le thu hmunkhat ten zianghman rinhlelhnak nei loin thuthluknak na tuah tikah na duhzawng le na rak tumtah mi vek a rah suak lo hmanah Pathian in na tumtah mi hnakih thasawn rahsuak thei dingin thiltha sawn a lo ret sak sawn mi tuahsuak thei nak ding in hna a tuan rero asi ti theih hngilh lo a tha.\nSubpages (1): BB Decision making 2


A Duhdawt Zet Mi A Vulhmi Ngate (2) In An Thihsan Ruangah A Lungkuai, Zu A In A Ṭah Ciamco – Meifar\nA Duhdawt Zet Mi A Vulhmi Ngate (2) In An Thihsan Ruangah A Lungkuai, Zu A In A Ṭah Ciamco\nMinung pawlin inn vulh rannung hi an innsang member pakhat vekin an duhdawt ṭheu, ṭhenkhat cun an fale aiawh ah rannung an vulh. Vietnam tlangval in ngate a duhdawt tuk, nga mankhung pawl Blood Dragon Fish cu sumpai cawicop in a lei ih an inn sungah a vulh.\nNgate a hmuh tinten a hnangam thei zet, nikhat cu a vulhmi ngate pahnih in an thihsan ruangah a lungkuai in a ṭap ciamco.\nAn hmunchar ah ṭhaten a va phum hnuah a rualpa a ko ih a thinharnak pawl hnemdai dingin zu an intlang, zu a rit hnuah a ngate pahnih cu a ngai tuk sal ih supaw thei nawn loin a ṭap ciamco.\nA rualpa in arak zuk hnuah online parah a tarlang ih, “Thuhla dangdang ruangah mi an ṭap lai ka hmu ṭheu, tuiṭum ahcun ngate ruangah a ṭap” a ti. Online mipi pawlin an lainat zet ih tuarpinak phunphun an langter.\nṬhenkhat in, “Blood Dragon Fish nga cu vulh An har tuk, thalcaan ah tidai ih umter ding, thlasik caan ah tithlum ih umter ding an si. Hivek nga na vulh duh asilen fimkhur zetin an thuhla zingzoi hmaisa ta aw” tin an comment.\nYangon Ah Ralhrang Pawlin ‘Dark Shadow’ Mi 14 An Kai Ih Pakhat An Kap That\nRalhrang Lamtang Khua Lal Ih Lu An Sat Tan Ih Nga Rawl Ah An Pe


Leitlunpi hmai ah SAC Ralhraang a mualpho neknek saal - Falam Online Media\nLeitlunpi hmai ah SAC Ralhraang a mualpho neknek saal\nFebruary 10, 2022 Ni Hnem Sung\t0 Comments\nRamsung thubuai ah rampi thawn a pehpar lotu leng lam bawmnak dil cu zah thlak za a si hlei ah rampi phatsan thawn a bangaw tiih rak aukiotu SAC ralhraang cun an mah thawn hnaṭuantlang dingin leitlunhuap palikbu INTERPOL hnen ah bomnak an dil nan an hlawh sam lellel.\nFebruary 8 ah Foreign Affairs Ministry hotu Wunna Maung Lwin in Kawlram ralkap cozah thawn hnaṭuantlang dingin international security organisations pawl a sawm hai ih, ralhraang tiih puh mi NUG, CRPH le PDF cangvaihnak thawn pehparin hmalaknak nei sak dingin dilngennak an nei.\nCuih thu ah Singapore hrambun CNA media cun leitlunhuap palik pawlkompi INTERPOL hnen ah bawm an tum le tumlo thu suhfiangnak an nei ih INTERPOL lam cun an bawm tum lo thu fiang zetin an let.\nINTERPOL ṭuanvoneitu cun “thudanglam tibaaklo cu sungtel ram thuhla ah INTERPOL a hrolh aw lo ding” a ti.\nCuhleiah CNA thusutnak thawn pehparin “Cozah lak ih thubuai siseh, cozah dotu lole Dothlengnak thawn pehparin ram pakhat sung thu ah INTERPOL in bawmnak a pe lo ding” ti`n INTERPOL cun cakuat thawn an let bet a si.\nSAC ralhraang cozah cun NUG, CRPH le PDF hriamkai pawl cu ralhraang dinhmun in Leitlun mipi hmai ah pholang a tum nan, Human rights thawn pehparmi pawlkom 250 lenglo cun an mah SAC ralhraang riangri cu INTERPOL sungtel ram ihsin hlon hlo dingah dilngennak an rak nei dah zo a si.\n← Ralhraang thurelnak ah Dr. Ngun Cung Lian hmasabik ah a to ngiarngiar\nFalam peng Doawknak ah SAC ralhraang 5 thi →\nThingkuang sungih lek rero unau 3 cu an cangsual ih Thawpit in an thi\nDecember 28, 2020 December 28, 2020 Ni Hnem Sung 0\nTamu ih Miralṭha pawl in ralkap 13 an that


'Pawhte Tum Nu' tiih mi oah hmang Kilaw rual an Hnong – Video | Falam Online Media\n‘Pawhte Tum Nu’ tiih mi oah hmang Kilaw rual an Hnong – Video\nUK ramsa hmuan ih Kilaw (parrot) pangan in customer theihhnganpa in ṭongkam sia an hmang ringring ruangah Zoo ṭuanvo nei pawl in hmun dang ah an ṭhawn hlo.\nCovid 19 ruangah sum laklut nei mumal lo, tlaksiat lam pan rero Lincolnshire Wildlife Park ramsa hmuan cu ong saal in vehvaitu hip tum rero lai ah ramsa hmuan ih Kilaw rual cun zahmawh rim nam ṭongkam thawn customer pawl an biak ciam co.\n“An um nak kiangkap ka feh tinten ‘Hnawi tum nu’ tin in aoh ṭheu. Customer pawl khal awkam sia an ṭong san ringring. Arual in an um tlang len F**k Off an ti aw ih F ṭongkam hlir an hmang” tiah ramsa hmuan ih hnaṭuan numi pakhat cun MT media hnen ah a sim.\nCustomer pawl cun hnihsuak lam in an hmu nan nauhak pawl hmai ah hivek ṭongkam hmang cu a cii lo ti`n ṭongkam sia hmang ringring tu Kilaw rual cu hmundang ah an ṭhawn hlo.\nZoo ih ṭuanvonei pakhat cun “an zaten hmun dang ah kan ṭhawn sungih a pakpak ten kan thlah leh ding. Arual ih kan thlah pang cun Kilaw dang thawn an tongaw tikah ṭong silolo an zirh bet ding ih a buai thlak thluh ding. Apakpak ten kan thlah ahcun a zia um deuh ding tin kan ruat” a ti.\nZahmawh rim nam ṭong hmang Kilaw le vate dang ṭhenkhat ……\n← UDP Chairman kaih khih nak ih tel tu in Thuhla Cipciar Rel\nMyitkyina ah Thlipi a Huuk, Thailand ih suak thok mi Thilherh pakhat Myanmar pan in a ra →\nUS ram, Chinmi tampi umnakah rapthlakza Thlipi a huuk, Chinpa hriam tuar\nDecember 11, 2021 Ni Hnem Sung 0\nUS : Khuai ṭihnung tuk mi North America ram ah a thleng, A bu an Ṭhiatbal cih\nKum 25 mi in Naute Phir 9 hringsuak cu Leitlun mipi mangbang thluh\nMay 5, 2021 May 5, 2021 Ni Hnem Sung 0


Ziangti’n Sual theih-awknak Na Thlenter Ding - Chinland Today Media\nMarch 8, 2012 12:56 am·0 comments\n“Cule a rat tikah leilungmi pawl hnenah sualnak thu an ruah daan a palh zia, thutak an ruah daan a palh zia le Pathian thutthennak thu an ruah daan a palh zia pawl kha a langter ding.\n–\tJohan 16:8\nBible Siar Ding: Efesa 5:8-21\nNangmah hi Thlarau Thianghlim thawn na khat thei ih dingnak thawn a nung lomi le Pathian thutthennak tuartu ding pawl kha nangmah ruangah an sualnak an thei aw ding timi thu hi na zum maw? Thlarau ih a khatmi nun kan neih ahcun fihnung le luaksuakza minung pawl hman kanmai’ thusimnak in an sualnak an hmu aw ding. Jesuh cu himi vek lakah a um ih a kiangkap zate sualnak ih an khah zia a langter ringirng. “Asinan Anih cu Pathian Fa sisi” na ti men ding. Pathian in Jesuh hmangin a fa ah in canter zo ruangah Thlarau Thianghlim ih ceencilhnak kan co dingih kanmah hmangin pakhatkhat a tuah tengteng dingih Jesuh bang dingin in tuah ding ti ka zum rori.\nPorh awk ka duh lo. Ka porh awk ding umsun cu ka parah zaangfahnak ih a khatmi Bawipa sung lawngah a si (1 Kor. 1:31). Ka nun ah mangbangza sual theih-awknak a cangmi ka ciing lai. Thla ka camlai ah Bawipa cu ka sungah a khat ih ka nun in a duhdawtnak a luangliam. Ireland ih convention ah ka feh. Ka nunnak ah Bawipa ih Thlarau cu ritzet in ka thei aw ih ka mit-hmai tla a tleu thluh in ka thei aw. Pastor pahnih to tlangnak hmun ih ka va thlen tikah pakhat in, “Ka sualnak i theih awkter” ti’n a au. Minit pathum sungah cutawk ih umtu hmuahhmuah cu Pathian hnenah rundamnak ngah dingin an ttap ciamco. Paul in Thlarau ih hnattuannak thu a sim ttheumi a si. Thlarau Thianghlim thawn khah nun in na nun huham a lo neihter ding.\nZiangkim kan tuahmi hi Thlarau Thianghlim ih hriakthihnak hnuai ah a si a ttul. Thlarau Thianghlim in Paul hmangih a simmi: “Minung mawhphurh thutthennak thu hmanah cutluk sunlawinak a um ahcun, minung rundamnak a thlenpitu thu ahcun ziangtluk in so a sunlawinak a sunlawinak a tum sinsin ding” (2 Kor 3:9) hi zum aw. Thlarau Thianghlim na rinsan deuhdeuh asile na nunhlun a cemral vingvo dingih Pathian Thlarau in duhdawtnak le thianghlimnak thawn a khatmi nunnak thar sungah a lo hruai lut ding. Satan ih a lo naih tikah Pathian Thlarau in, “a doneh ding” (Isa 59:19).\nPathian a cangvaih tikah kannih cu a meisa-hlio (torches) vek kan si ding, kan umnak le kan thlennak hmunkip kha kan thianfaiter ding, sualnak le tthat lonak hmuahhmuah kha sualsirnak ah kan kirter saal thei ding.\nKhrih sungih mi thar na si tikah thil hlun pawl cu an cemral thluh ding.


Malaysia ih Hmun 12 ah Meikhu Zual - Chinland Today Media\nMalaysia ih Hmun 12 ah Meikhu Zual\nSeptember 28, 2015 4:22 am·0 comments\nKULA LUMPUR; Tulai ih Malaysia um pawl cu ISIS tih ah leh meikhu tih ah kan buai tlang pi. Malaysia ram sungah thli thianglo zet nak hmun 12 a um. Cuih pawl cu a hnuai ih zuk ah nang mah ten zoh aw. Kan ralrin thei nak ding ih ka ngan mi a si.\nMelaka khawpi ah 132 a thleng. Cuih hnu ah Samarahan 130, Bukit Rambai 124, Port Dickson 122, kuching 117, Seremban 115, Banting 108, Putragaya 107, Muar 105, Port Klang 103, Nilai 102 leh Jerantut ah 102 in meikhu a sah a si.\nAPI zoh dam ah 100 aiih tam cin a thlen cun kan harhdam nak hrang tih a um thlang ih ruangah a hnuai ih zuk kha zoh in kan um nak cin hi thli a bal ti kan theih cun tidai tampin in sehla. Cun nauhak, kum upa leh mi damlo pawl kha a leng ah suak pi lo sehla a tha.\nMalaysia Nauhak 8 ISIS Lut Dingin Training Rero\nMalaysia Venhimnak Hrang Kilhimtu Let Khat Pun Bet\nIndonesia Ram Kaang Cu Olten Mit Thei Lo Ding- Malaysia Minister\nIndonesia ih Bomb Puahtu ISIS Si Ngaingai\nISIS ih Kaihmi Mi 400 Sung Ihsin Mi 270 Lenglo Thlah Zalen


Min Aung Hlaing In NLD Dintu Pakhat U Tin Oo Ava Tong – Meifar\nKum 94 mi Thura U Tin Oo cu Myanmar san thuanthu theitu pawl cun a thuhla hi an thei thluh ko ding ti a zum um. U Tin Oo hi Myanmar ralkap pawl hotu hminthang pakhat arak si, ralkap ralṭha sinak Thura laksawng khal arak ngah.\nCuruangah a hmin hmai ah Thura tin an tel ṭheu, asinan March 6, 1977 ah ralbawi a sinak ihsin dawisuah a si. Cutin ramkhelhnak ah a tel vivo ih National League for Democracy (NLD) party dinnak ah arak telve, September 2, 1988 ah NLD Vice President a ṭuan ih December 20 ah president a ṭuan.\nA hnakum July 20, 1989 ah ralhrang pawlin an kai ih an inn ah an kharhkhum, Thura U Tin Oo hi Aung San Suu Kyi thawn hna an ṭuantlang ṭheu. February 13, 2010 ah ralhrang pawlin an inn ih an kharhkhumnak ihsin an suah zalen.\nDecember 5, 2021 sun ah Min Aung Hlaing cu an inn ah ava leng ih Thura U Tin Oo thawn minute 30 hrawng an beaw. Security hrangah hmin tarlang rem lo pakhat in, “Ralbawi Min Aung Hlaing in kan pu a damlo ti a theih ruangah ara veh, na ṭulsammi aum asilen in sim thei aw a ti. Yangon arat laiah ara pal duak thu a sim, harhdamnak thuhla lawng an rel, ramkhel thuhla lam cu zianghman an rel lo” a ti.\n2017 kum ah U Tin Oo cu bualinn sungah a bah ih liphiat damlonak anei, tu’ah a harhdamnak cu a ṭha nan ṭhaten a ṭong thei lo. Min Aung Hlaing in U Tin Oo hi aveikhat va tonnak a si, U Tin Oo hi ralhrang pawl khalin an ṭihzah zet ih a ei le in ding an va pe ṭheu. Hitin Min Aung Hlaing in ava ton laiah Thura U Tin Oo cu NLD thantar ummi kor le thuam pawl arak hruh.\nAn Rualpa Ih Ruak Cu Mithikuang Sung Ta An Phorhsal Ih A Neta Biknak Bike Thawn An Phur >>>


Mi Zawnruatnak Thinlung - Chinland Today Media\nMi Zawnruatnak Thinlung\nMarch 19, 2009 1:17 am·0 comments\nSiar: Filipi 2:1-11\nPakhat le pakhat tangdor awktonnak thinlung nei uhla, nanmah duhnak lawng si loin midang in an hrangah a thupibik ih an ruahmi kha a hmuh zia thiam ve uh. – Filipi 2:3-4\nKumkhat Sung Baibal:– Joshua 1-3– Marka 16\nJason Ray cu Chapel Hill ih University of North Carolina ah mi hmuahhmuah lungawitertu a si. Tlawng ih Piahzat ah kum 3 sung Ramses lem a cang ttheu ih a hmanmi meecang tumpi lu zuk a cai ciamco ttheu. Tlawng ih an tuah hnu ah nauhak siizung khal ah an hmuh ttheu. March 2007 ah basket ball lek dingin a rualpi pawl thawn an fehlai ah Jason cu mawttaw in a ttaih ih siizung ah a thi.\nAsinan a thuanthu cu a cem hrih lo. A thih hlan kum 2 ah Jason in a taksa tthen pawl le tit pawl cu a thih tikah midang hman dingah hlunak ca a nganta ih cuih midang hrang peknak cun minung 4 ih nunnak a ruun ih mi tampi a bawm. Mino kum 21 mi in a san tthatlai ah midang tthatnak hrang zawn a ruat ih a ruah vekin a tuah. Bomnak ngahtu pawl ih sungkhat pawl cu a parah an lungawizet.\nJason ih tuahnak in Paul ih Filipi 2 sungih zumtu pawl hnenah, mai’ duhnak lawng si loin midang in an hrangah a thupibik ih an ruahmi kha a hmuh zia thiam dingin a simmi kha a fiangter. Midang hnen a hoimi thinlung cu a harhdammi thinlung a si.\nNangmah le nangmah netabik ah duh awk aw,\nNa kiangkap zoh awla, na ttuanvo thei aw;\nNunnak lamzin ah na kiang ih a fehtu pawl,\nThil ttha malte tuahnak in an lungawiter aw,\nAn leitlun thilrit phurh khal bawm aw.\nMidang ttulnak bom cu Khrih upat a si.


Thuṭhentu 1 (Judges 1)\n21 2223 24 25 26 27 28 29 30\nThuṭhentu cabu sungah hin Israel mi pawl in Kanaan ram an lak ihsin siangpahrang an neih hlan sungih cin le daan neilo ih an khuasak lai thuanthu a um. Hi thuanthu cu anmah ih ram sungih mi ralṭha, “Thuṭhentu,” tiih kawhmi pawl an si ih, cin le daan vekih ram hruaitu pawl si loin ralkap lamih hruai-awk daan sawn in ram uktu an si. Himi lakah mi tam bikih theih mi cu Samson a si. A hnaṭuannak pawl cu bung 13-16 sungah a um.\nHi cabu ih a zirh bikmi pakhat cu: Israel mi pawl hi an nun theinak dingah Pathian rinsan an ṭul ih Pathian parah rinsan tlak loih an um tik poh ah siatralnak an tong ti thu hi a si. Asinain cumi hnak hmanih a thupi deuh mi cu: an Pathian parah rinsan tlak loin an um ih siatralnak an ton hnu hmanah Pathian in a minung pawl cu an sual an siir-awk a si ahcun ngaithiam ih rundam dingah ralring cia ringring in Pathian cu a um, timi thu hi a si.\nJoshua thih tiang thuhla (1:1-2:10)\nIsrael thuṭhentu pawl (2:1-16:31)\nThusuak dangdang (17:1-21:25)\nAdonibezek An Kai\n1Joshua a thih hnuah Israel mi pawl in, “Kanmah lakah Kanaan mi pawl do ding in zo hrin so a feh hmaisa bik ding?” tiah Bawipa an sut.\n2 Bawipa in, “Judah hrin pawl an feh hmaisa bik pei. Hi ram cu an hnenah ka pe zo a si,” tiah a ti.\n3Cule Judah mi pawl in an unau Simeon mi pawl hnenah, “Bawipa ih in zemmi ram ah kanmah pawl thawn hmun khatah kan feh pei ih Kanaan mi pawl cu kan do tlang pei. Cuih hnuah an lo zemmi ram ah kan feh leh pei,” tiah an sawm. Curuangah Simeon mi pawl le, 4Judah mi pawl cu hmun khatah ral an do tlang. Kanaan mi le Periz mi pawl tlunah nehnak Bawipa in a pek ih Israel mi in Bezek ah mi thawnghra an that. 5Cutawkah siangpahrang Adonibezek a rak um ih an do. Kanaan mi le Periz mi pawl cu an neh. 6Adonibezek cu a tlan; a sinan an dawi ih an kaih hnuah a kut zungpi le a ke zungpi an tan. 7Cutikah Adonibezek cun, “An kut zungpi le an ke zungpi tan ṭheh mi siangpahrang sawm sarih in ka cabuai hnuai ah rawl ṭilfuan an rak sar ṭheu. Atu-ah an parih ka rak tuah vekin Pathian in ka parah a tuah ve a si hi,” tiah a ti. Amah cu Jerusalem khua ah an fehpi ih cutawkah a thi.\nJerusalem Le Hebron An Neh\n8Cun Judah mi pawl in Jerusalem an nam ih an lak. Khawsung mi pawl an thah ṭheh hnuah an khua cu meisa in an ur. 9Cuih hnuah tlangpar ram, Negev * 1:9 Negev ram cu Palestine thlanglam ih nelrawn ram a si. ram le hmunrawn ram ih a um mi Kanaan mi pawl do dingah an feh. 10Judah mi pawl cun a hlan ih Kiriath Arba khawpi an timi Hebron khua sungih a ummi Kanaan mi pawl cu an do ih Sheshai, Ahiman, le Talmai tla an neh a si.\nOthniel In Debir Khawpi A Neh\n11Cutawk ihsin Judah mi cu an feh ih a hlan ih Kiriath Sefer an rak timi Debir khua cu an do. 12Cule anmah lakih pakhat Kaleb in, “Kiriath Sefer a nehsuaktu cu ka fanu Aksah ka pe ding,” tiah a ti. 13Cutikah Kaleb ih naupa Kenaz ih fapa Othniel in Debir khawpi cu a neh ih curuangah Kaleb in a fanu Aksah cu a nupi ah a pek. 14A hnenih a thlen tikah a pasal Othniel * 1:14 Othniel ... in a fial: timi hi a nupi Aksah in a fial, tiin Hebru Ca Thianghlim sungah a um. cun a pa hnen ihsin lo pakhat dil dingah a fial. Curuangah a pa Kaleb hnen ahcun a feh ih a laak par ihsin a ṭum tikah a pa in, “Ziang so na poi?” tiah a rak sut. 15Cutikah a fanu Aksah cun, “Thil ka lo dil a si. Negev ram ramcaar ih i umter ruangah tikhur kan ṭul ih i zaangfah hram aw,” tiah a ti. Curuangah a pa cun saklam tikhur le thlanglam tikhur a rak pek.\nJudah Le Benjamin Pawl Nehmi\n16Moses ih puzon Ken miphun ih tefa sin pawl cu Judah mi pawl thawn Ungkung Khawpi an ti mi Jerikho ihsin Judah ram Arad thlanglam ih a ummi ram caar lamah an feh ih cutawk ahcun Amalek mi pawl lakah an vung um. 17Cule Judah mi pawl cu Simeon mi pawl thawn an feh ih Zefath khua ih um Kanaan mi pawl an neh ih an that thluh. Cuih khua cu an camsiat ih an siatsuah; cule Hormah * 1:17 Hormah: ti cu siatsuah thluh tican a si. tiah hmin an sak. 18Cun Gaza khua, Ashkelon khua, le Ekron khua pawl cu an ukmi ram ciar thawn an lak ṭheh. 19Judah mi pawl cu Bawipa in a bawm ruangah tlangpar ram khal an lak thluh. Asinain tipikap hmunrawn ih a ummi pawl cu thir rangleng tla an neih ruangah an neh thei lo. 20Moses ih thu a rak pekmi vekin Hebron cu Kaleb hnenah pek a si. Cule Kaleb in Anak ih fapa pathum pawl cu Hebron ihsin a dawi. 21Asinain Benjamin hrin pawl cun Jerusalem ih a ummi Jebus mi pawl cu an dawi suak lo. Curuangah Jebus mi pawl le Benjamin hrin pawl cu Jerusalem ah tuih san tiangin an um tlang a si.\nJosef Hrin Pawl In Bethel An Neh\n22-23Josef hrin Efraim le Manasseh phun pawl in Luz ti ih an rak kawh mi Bethel khawpi an va do. An hnenah Bawipa cu a um. Bethel khawpi ahcun mi thlingthlatu pawl an thlah ih, 24khawsung ihsin mi pakhat a ra suakmi an hmu ih a hnenah, “Hi khawpi sungih luh theinak in sim hnik aw; zianghman kan lo ti lo ding,” tiah an ti. 25Cutiin a sim hai ih cupa le a innsang zate siar lo Josef hrin pawl cun Bethel khawsung mi hmuahhmuah cu an that ṭheh. 26Cupa cu Hit mi pawl ih ramah a feh ih khawpi pakhat a sak ih Luz tiah hmin a sak. Tuih san tiangin a cuih khua hmin cu Luz a si lai.\nDawi Suak Lomi Pawl\n27Manasseh hrin pawl cun Beth Shan khua, Taanak khua, Dor khua, Ibleam khua, Megiddo khua pawl le an kiangkap khuate pawl sung um Kanaan mi pawl cu an dawi suak lo. Atu tiangin acuih khua ah cun an um lai. 28Israel mi pawl an hung cah deuhdeuh tikah Kanaan mi pawl cu hranhram in hna an ṭuanter; a sinan a dawi cu an dawi suak thluh lo.\n29Efraim hrin pawl in Gezer khawpi ih a ummi Kanaan mi pawl cu an dawisuak thluh lo ruangah tuihsun tiangin cutawk ah an um lai a si.\n30Zebulun hrin pawl in Kitron le Nahalol khawpi ih um Kanaan mi pawl cu an dawi suak thluh lo hrangah cutawk ahcun tuihsun tiangin an um lai. Zebulun hrin pawl in hranhram in anmah riantu ah an canter.\n31Asher hrin pawl in Akko khua, Sidon khua, Ahlab khua, Akzib khua, Helbah khua, Afek khua, le Rehob khawpi pawl ih a um a ummi Kanaan mi pawl cu an dawi suak thluh lo. 32Cutiih an dawisuak thluh lo ruangah cutawk ahcun Asher mi le Kanaan mi pawl cu an um tlang a si.\n33Naftali hrin pawl in Beth Shemesh le Beth Anah khawpi ih a ummi Kanaan mi pawl an dawi suak thluh lo ruangah hmun khat ah an um tlang. Asinain Kanaan mi pawl cu Naftali hrin pawl in hranhram in anmah riantu ah an canter.\n34Amor mi pawl in Dan hrin pawl cu tlangpar ram ah an dawi ih hmunrawn ram ih ṭum an kham. 35Cule Amor mi pawl cu Heres Tlang, Aijalon le Shaalbim ah an um thotho; a sinain Josef hrin Efraim le Manasseh tesinfa pawl in an uk hai ih hranhram in an hna an ṭuanter.\n36Amor mi pawl ih ramri cu Akrabbim Tlangkawn ihsin Sela in saklampi tiang a hung thleng.


Avei 3 Nak Australia Chin Christian Conference Ka Tel Ngah Ve - Chinland Today Media\nAvei 3 Nak Australia Chin Christian Conference Ka Tel Ngah Ve\nOctober 6, 2014 4:22 am·0 comments\nAustralia ih Laimi khawmpi kum hnih veikhat tuah ṭheu mi “Australia Chin Christian Conference” cu October 3-5 tiang (ni thum sung) kan umnak Melbourne khua ah kan hmang. Kum reipi ka rak ṭhen zo mi ka rualpipawl tla ka tong sal. Delhi ramcaar ih harsat ka tuarpipawl tla ka tong hai sal tikah lungawinak in ka khat.\nKhawmpi ih kan thuken cu “Pumkhat an si theinak dingah” timi (John 17:21) sungta a si. Thuthangṭha simtu pastor mi 5 pawlin an thupi ah himi vial an hmang thluh. Pathian thu hi cu a rak mak, an thupi a bang aw thluh nan, an sim daan a dangaw thluh. An tahṭhimnak pekmi pawl tiangin a bangaw riai lo. An thusim ka uar hai tukih, Pathian thu cu a kau rori tiin ka cem ter.\nLai lam ih kan khawmpi bangin, Baibal siar zuamawknak, Solo zuamawknak le choir zuamawknak pawl tiangin kan nei ih “Awn Mawi” khawmpi ka rak zawh lai ka mang sal ciamco. Choir sak le solfa hi leitlun ih ka thil thiam thei lo pawl a si. A zir khal ka zuam thei lo asinan, an rem taktak ahcun ngai ka khawp thei ve lo thung. Ramleng ah mino pawlin Pathian thangṭhatnak hlarem kan sak mi ngai hi cu vanram ih hlarem vek tlukin a sunglawi ko lo maw!\nKhawmpi tidanglamtu dingah kum upa, tuini tiang Melbourne ih kum 60 leng kai upat sunloihnak laksawng la dingah hmailam donsang parah an ra suak tikah lung a zuur duh zet. Kum 60 leng kai hizat kan neih ruangah a si ding Australia Laimi pawl kan ṭhangso vivo titiangin ka thinlung a rak tlok ribuai.\nKhawmpi, hlahruaitupawlin, sualnak hngilh thei khawp in, sun-zan tulai ṭhangthar hla pawl thawn in hruai ih kan khawmnak hall tla a hnin vekin a cancan ah ka thei. Mipi zabeng le zabawng phah thawn Pathian kan thangṭhat hmuh sinsin cu, Bawipa a lungawi daan ding tiin ka ruat lala. Zan neitabik zan cu hruaitu lungawi le khawpi khawp lo an tam deuh ruangah lungawi thusim a sau ciamco ih donawk theih le si ta hlah, khawm hruaitu cun lungawithusim le thurel sau an tam tuk ruangah Sermon veinga kan ngai tiah a ti.\nZapi ding Bible siar\nRawl ei khawm lai\nChoir sak zik\nMipi thusim ngai lai\nHmailam ih to upa pawl\nKhawmpi secretary Vaia\nSteven Rualthankhum Sunthang thusim lai\nMelbourne ih Falam Kawhhran Pali Kom Khawmnak ah Ka Khawm Ngah Ve\nMirang Hmin Hman Hi Kan Miphun Hlo Tertu A Si


RALRING : CDM hrang hmalaknak nei ruangih buainak tongtu pawlkom an tam vivo | Falam Online Media\nRampi Cozah buanthluknak ih an rak hman hlawhtling zetmi “Civil Disobedience Movement” cangvaihnak cu ralkap uknak dodalnak khalah Myanmar mipi in hmual nei zetin an hmang vivo.\nCutiih a cak vivo mi CDM cangvaihnak cu Kawl ralkap in an hupphurh ṭan ruangah CDM cangvaihnak hrang ih hmalaknak neitu pawlkom ṭhenkhat cu an buaipi thok.\nFebruary 1 ih rampi cozah thuneihnak latu ralkap pawl cu February 10 hrawngin an cangvai nasa cuangih, atu khalah CDM cangvaihnak hrang ih mi bawmkhaitu 21 Savage MM pawlkom cu an phone line an phit sak.\nHih thuthawn pehpar in 21 Savage MM Facebook page cun “kan Hotline phone number a simi +95**** cu hman theih nawnlo dingin in phit sak. Curuangah mipi thawhkhawmmi bawmnak cotuding CDM ih tel cozah hnaṭuan pawl cun direct in kan Facebook chat-box ah in pehtlaih dingin thu kan lo than a si.”\n“Pehtlaihtu kan neitam ruangah kan lo reply theilo khalle thinsauten in hngak ṭento ko uh. Mipi thawn olsamten pehtlaih theiawsal dingin Hotline number thar kan tawlrel lai a si” tiah an tarlang.\nCuvek ṭhiamṭhaim in cozah hnaṭuan CDM tuah pawl bawmkhaitu GWSM pawlkom khalin Facebook page inbox lam ah direct pehtlaihawknak nei dingin mipi hnen ah thuthannak an nei.\nTuhrihtiangah CDM tuah cozah hnaṭuan pawl bawm ruangih phone line phit tuar pawl cu Go Fund Me, ၂/၂၀၂၁ ခိုင်မြဲသောလက်များ, We Support Heroes၊ Civil Disobedience Donation le General CDM pawlkom pawl an si tiah BBC in a tarlang.\n← CDM thu ah Falam Mino pawl Lungawi Lo\nCDM i an tel duhlo hlei ah Mipi ṭih in ralkap humhim an dil →


Mane & Salah Sit Goal Mi Thawn Liverpool In Chelsea An Neh – Times Of Chinland\nPremier legue round 34nak hrangah Liverpool in Chelsea an rak mikhual ih Mane le Salah sit goal mi thawn Inntek in nehnak an co.\nLiverpool XI (4-3-3 ): Alisson ,Arnold ,Matip ,Van Dijk ,Robertson ,Henderson,Fabinho ,Keita, Salah ,Firmino ,Mane.Thelhbawh : Wijnaldum,Milner,Mingnolet, Lovren,Shaqiri,Sturridge,Origi.\nChelsea XI (4-3-3 ) : Kepa ,Emerson,Lluiz, Rudiger, Azpilicueta, Cheek, Jorginho,Kante,Willian, Hazard ,Odoi. Thelhbawh: Christensen, Higuain, Barkley,Caballero,Kovacic, Pedro,Giroud,\nFT:Liverpool 2-0 Chelsea\nCaan hrek hmaisa sawn an thok ih minute 6nak ah Liverpool hrang Salah in Bawhlung thazet a nei hngal nan,leiril ih khawl a sutmi cu Kepa hrang kaih a harsa lo.Chelsea tih an nung thei hrih lo ih minute 15nak ah Luiz in Salah a titlu nan,Bawhlung a dai hmaisa tikah fawl lak a si lo.Inntek in an nawr zet nan,sit goal thei hrih lo in an um ih minute 21’nk ah Chelsea in kawlsut an nei ve.Asinan Hazard ih khawlsutmi cu Alisson hrang kaih a harsa lo.Zohman sit goal aw thei hrih lo ih an um hnu ah colh an hmang.\nCaan hrek neta sawn an thok ih Inntek sawn an phur hrih.Minute 51nak ah Salah in kehlam sir ihsin Bawhlung a luhpi ih Henderson a pe,Henderson in Chelsea khawl hmaiah Bawhlung a tuah cu bawhtu nei lo Mane in Liverpool hrang a rak sawh goal.Liverpool in an nawr peh ih minute 53nak ah Salah in penalty rit leng ihsin goal ropi a thun.Nasa zetin mikhual an tang ciamco ve ih Hazard cun khawlban a ngah hnu ah khawlsut thazet a nei nan,Alisson in a rak khamsak.Chelsea in sit goal tum in nasa zetin an nawr ih Liverpool in an rak nawr thutthi rero ve.Nasa zetin an nawr aw ton nan,goal dang a lut nawn lo ih 2-0 thawn Inntek in nehnak an co.\nHitin Liverpool cu puai 34 ah hmat 85 an nei ih Premier league hmai an hruai hrih.An hnuaiah puai khat lek mal City an um ih hmat 83 an nei ve.Chelsea cu puai 34 ah hmat 66 thawn table 6nak ah an um hrih ih Man United puai 33 ,hmat 64 le Arsenal puai 32 hmat 63 in an lan thei ringring a si.\nPogba Ih Penalty Goal 2 Thawn Man United In West Ham An Neh


A Neihsun A Pa Thi Zo Hrangah Hla A Sak Ih Lungzuur In A Ṭap – Meifar\nThailand tleirawl kum 12 mi Chanadej Khiewsen hi a zangfah um tuk. Hringtu a pa thawn lawngin an khuasa, a pa cu caan reipi sung cancer nat in a damlo, tuamhlawmnak ding sumpai an neih lo ruangah lamzin kap ah hlasak in sumpai a hawl ṭheu.\nKum 5 mi a si lai ihsin lamzin kap ah hlasak in caan a hmang zo, a pa cu a bese vivo ih February 15 ah a thihsan. A pai ruak vuinak dingah sumpai a nei lo ruangah Facebook tualrawn ah live music tuah in sumpai a hawl, a hlasak laiah cun a supaw tento ih hlimhmel kengin a cangvai.\nLive music a tuahnak san a rel laiah a supaw thei nawn lo ih a biang ah a mitthli a luang. Chanadej Khiewsen in, “Ka duhlo bikmi ni ara thleng, ka pa in pacang zet ih um dingin in cah. Ka pai hrangah a netabiknak himi hi ka tuahsak duh, ka pa hrangah live concert ka tuah.\nZangfahten ka pai ruak vuinak ding hrangah in bawm uh, himi hi ka tuah duh lo tuk nan lamzin dang ka nei lo” a ti. Online mipi pawlin an zangfah tuk ruangah bawmnak an pe ih a pai ruak cu ṭhaten a vuiliam thei ruangah neta ah lungawithu a simsal.\nChanadej Khiewsen in, “Nan zaten parah ka lungawi tuk, in seherhtu nan zaten parah lungawithu ka lo sim. Nan cakuatmi le comment mi pawl ka lo letsawng lohli man lo ruangah in ngaithiam hram uh, ka riah a sia tuk lai. Ka hringnun hrangah ka theitawkin hmailam ka pan vivo ding” tin a tarlang.\nMihlo An Hawl Rero Mi ‘Salai Tlang Kip Thuan’ Cu Ralhrang Pawlin An Rak Kai


Maradona 'Pathian Kut' ruangah ngaithiam dil - Chinland Today Media\nMaradona ‘Pathian Kut’ ruangah ngaithiam dil\nFebruary 5, 2008 3:07 am·0 comments\nAFP– Argentina Futbol hminthang Diego Maradona cun 1986 kum World Cup quarter-final ih England thawi’ an leh nakih a kut ih Bawhlung a tham “Hand of God” tiih an ti theumi, pawi a ti thu leh mipi hnenih ngaihthiam a dil thu, thuthang lakhawmtu pawl ih an kawmnakah a rel.\nThe Sun Magazine ih asim nakah cun ‘kum (20) lenglo ih a cang mi rem kir sal theih siseh la cun, England 2-1 ih kan neh nakih ka Goal ngah mi cu ka rem kir sal ding’ a ti. Asim vivo nakah cun khami lai ih ka kut ih ka thun mi Goal cu rem sal ka duh nan kha mi khal Goal cu a si ko ih Argentina khal champion kan si tho tho, culawng si loin a lekthiambik tu khal keimah cu ka si tho tho a ti bet.\nHi a kut ih a goal mi hi Mexico ih an lehnak ih thilcang mi asi ih, Argentina in England 2-1 ih an neh hnuah, final ah Germany cu 3-2 in anneh sal ih an champion. An leh thluh ih England mipi thin heng sosangih ti buai an tum laiah Maradona in mipi hnenah ka goal mi kha “hand of God” (Pathian kut) tiin a rak sim ih curuangah tuni tiang an ti hlennak asi.\nMaradona in thusuhnak a leh vivo nak ah cun Sivai (cocaine) ka tham lo sehla cun leitlun ah Pele maw a thiam keimah tiih thusuhnak a ra suak lo dingih mipi in keimah in hrilh cih ko ding. Culawng si loin, Leitlun ih Futbal lekthiam sinak voi thum lenglo ka ngahbet lai ding ati bet.\nFutbol zohnak in thinnat suah\nThailand Magazine Editor Kum 11 Thawngtla Ding


Australia Ah Neih Bangaw Kutsihtheinak Ding Hrang ‘YES’ Ti Dingin Mipi Nor - Chinland Today Media\nSeptember 23, 2017 4:12 pm·0 comments\nAustralia ah neih bangaw kutsih thei ding lungkimnak ding hrang ih mipi sawmnak cu nasa sin in an fehpi. Mi hrekkhat an mobile phone ah ‘Yes’ tiih vote ter dingin ca kuat thawn mipi an nor. Mipi lungawilo tu khal an um ih rak duhpi tu khal an tam.\nHi tiih mobile phone ih ‘Yes’ ti dingih sms an kuat mi thu ah, bulpak ih kilhimawknak tiang an pahbal tiin mihrek in an soisel. Asinan sinak bangaw kutsih theinak ding hrang ih thazaang petu pawl cun mipi tamsin hnen ih thuhla a thlentheinak ding hrang tuhnak ih hmalaknak kausin neih ding khal an duh thu an sim.\nYesEquality (TluktlangawknakAwee) pawl ih an cakuat mi cu hitin a si: ‘The Marriage Equality Survery forms a thleng ee! Thuanthu roling thar si ding in le Australia ah sinakdik a um theinakdingah YES rak ti ve aw. Vote Yes.org.au tiin a um.\nMarriage Equality campaign laih hruaitu pakhat Alex Greenwich cun News Corp Australia pawl hnenah neih bangaw pawl kutsih thei ding siannak a um theinak ding hrang, ziangvek khal a cang theitawk in kan zuam peh vivo ding tiin a ti.\nAustralia ram ah neih bangaw neihawk siannak hi rampi hotu hrekkhat in an duh ih a hrekkhat in an duhlo. Hi tiih thuhla cuhawknak rorel innpiih a um ruangah mipi pawl hnenah suhnak neih dingin caan peksal a si. Mipi hnenah ‘YES’ ‘NO’ timi hmangin thusuhnak tuah a siih, thusuhnak tuah miih thusuaknak vekin rampi rorel innpi cun a rel sal ding.#\niphone 6 A Suak Ding: Ahmailam Tuum In Tuah Men Thei\nFrance Ram Ih Nu-Nu, Pa-Pa Neihawk Duhlotu Pawlin Lamzawhnak Nei


Lake Mohawk Mandarin Chinese Tutoring - Find Mandarin Chinese Tutors in Lake Mohawk, NJ\nResults 1-4 of 4 for mandarin chinese tutor lake mohawk\nMandarin Chinese Tutors in Lake Mohawk, NJ\nFind Private & Affordable Mandarin Chinese Tutoring in the Lake Mohawk Area!\nｍｉｎ ｗ. Private Mandarin Chinese tutor in Lake Mohawk, NJ\nZoe J. Private Mandarin Chinese tutor in Lake Mohawk, NJ\nTim L. Private Mandarin Chinese tutor in Lake Mohawk, NJ\nJoanna C. Private Mandarin Chinese tutor in Lake Mohawk, NJ


Lunghak le Lungneem - Chinland Today Media\nLunghak le Lungneem\nDecember 10, 2010 12:24 am·0 comments\nMi ttha cu zoh hnik uh, miding cu thlir hnik uh. Mi lungneem le midai cun te le fa an nei. Mi ttha lo pawl cu an hloral ttheh. – Saam 37:37-38\n– Hosea 1-4\n– Thuphuan 1\nMi-aa zokhal in tawh awknak cu a suahter thei (Thuf. 20:3). Mi ttha lo pawl cu an hngilh hlo cing ding (10:7). Nunsimnak huatu cu mi-aa an si (12:1).\nPathian Ttongkam in mi-aa, mi hrokhrol, mi molh tiah minung pawl a kawh hi a dik maw? Pathian cu duhdawtnak le zaangfahnak a si lo maw?\nPathian cu duhdawtnak le zaangfahnak a si. Leilung hi nomnak le diriamnak um dingin a sersiam. Asinan a aat thlakmi kan thinlung le kan tuahmi pawl a zoh men lo ding thu raalrinnak in sim. A tlun ih Thufim pawl in Pathian cu duhdawtnak sihmansehla kan parah beiseinak tumpi a neih zia in mangter. Mah le mah buainak a pe awtu pawl hrang ahcun nunnak hi a har sinsin.\nPathian ih in duhsakmi hril ding nunzia a um. Mi-aa in tawh awknak a suahter, upat tlak a simi cun tawh awknak a hrial (20:3). Mi ttha lo cu hngilh hlo an si. Mi ttha pawl cu thluasuahnak bangin ciin ringring an si (10:7). Mi-aa cun nunsim an hua. Fimnak a duhtu pawl cun an sual tikah nunsim an duh (12:1).\nKan nunnak ahhin hril dingmi a um ringring. Pathian duhzawng in nung in a lungkimnak ih nom awk maw, asilole mi-aa vekin nung ih siatsuahnak ton a si. Cumi cu thinlung hak ih um le Pathian duhdawtnak sungah lungneem teih um khi a si. Ziang deuh na hril ding? – Dave Branon\nBumnak, merhkawi le langhngan ih thuphanper in,\nMi-aa pawl timi ttongfang an sim fiang;\nAsinan Pathian Thu a thluntu pawl in an langter,\nFimnak ih a ukmi nunnak. – Sper\nMi-aa lawng in sualnak thawn aat thlak nun in a nung.\nIhsin le Hrangah Humhim\nMah Nuam-awknak Laksawng\nKhimi lakih Fatebik


Vutbuak Le Pinkhunggyi Khua Lal An Kap That – Meifar\nVutbuak Le Pinkhunggyi Khua Lal An Kap That\nSeptember 8, 2021 zan nazi 9:00 hrawngah Vutbuak le Pinkhunggyi khua lal an kap that, zo pawlin an kap that ti cu theih a si lo.\nPinkhunggyi khuami in “Meithal awn vei 4 lawng ka thei, midang pawlin cu aiin a tam ding an ti. An inn ah amah lawng ih aum laiah an kap that, kum 40 mi hrawng a si. Vutbuak khua lal khal an kap that” a ti.\nSeptember 8 zan thotho ah Kalaymyo, Htauk Kyan le Thayar Kone khua karlak ih tlan ralkap motor cu PDF (Kalay) pawlin bomb le meithal in an rak kap ciamco. PDF (Kalay) lamah hliamtuar an um lo, ralkap lakah mithi le hliamtuar an tam zet ding nan ziangzat an thi, hliamtuar ti cu theih a si lo.\nKalaymyo ramsung ah ralkap pawl nasa zetin an rak cangvai rero zo, Kyan Thar khua ih inn 9 an urkang. Doe Nwe khua khalah thinlung lam ciangkuang lo mi pakhat telin sualnak nei lo khuasung minung 3 cu nasa zetin an velh hnuah an that ih, an ruak khal tikawng ah an hlon.\nRalkap Pawl Ih An Pek Mi Sumpai Cu Mindat Pastor Pawlin Mibawmtu Pawlkom Hnenah An Pe Thluh


Burma Ram Feh Dan Ding Part 88 - Chinland Today Media\nBurma Ram Feh Dan Ding Part 88\nFalam Hi Ka Khua A Si. Falam Is My Home Town\nKum 2007 ah khan Pathian thusimtu Saya Za Lawr kha Delhi ah a ra ih BCRC hall ah crusade a nei.Cutawk ih thu a simmi pakhat cu,tuhlan ih ziang hman ih kan siar lomi Thlan Tlang khua cu tu ah cun kan bang lam lam nawn lo a ti.Cule nikum maw kum hmaisa ah khan maw si Pathian thusim pakhat Delhi ah a ra ih cu tawk ah cun hitin a ti.Thlantlang ah Pathian thu sim in kan feh ih kan thlennak kiang ah inn tha tuk pakhat a um a ti.Cumi thu cu a khaw mi pawl in hitin in sim a ti.Inn neitu pa bik ih fale pawl cu ram dang ah an um.A fa le pawl in sum tampi an kuat ih a pa cu inn an sak tir.Cutawk ah cun a pa in,kan vaih duh pang ah hi tluk ih inn tha kan zuar thei ding sawm,a lei ngam an um ding sawm tiin a fale cu a sut.A fa le in “Ka pa,zuar ding i kan sak a si lo,Thlantlang khua mawi zet seh tinak ih kan sak a si ” tiin an run ti.Fak an tlak nasa.\nZiang ruang ah Falm ka khua a si ka ti nak run ngan ve seh la.Kei cu Cerhmun khaw suak ka si ih Cerhmun khal ah ka pa ih i rohta mi kan inn pi ka nei ko.A sinan tu ah cun Falam ka khua ka ti thlang.Ziang ah ti le Falam ah sum ka kuat ruang ih ka nu ih i sak sak mi inn pakhat tlun ah kan sung kua inn pakhat kan nei.Khami inn ka sak hnak in Rangoon ah maw Tahan ah maw inn sak sehla tuhnak in let 5 lai in man a nei ding ti khal ka rak thei ko.Cui tlun ah Falam ah ka nu le ka pai thlan a um ih,ka nau le 3 ih thlan tla a um.Delhi ah kum 3 lai a rei zo hmang ih,Zarhte ni DBCF thla cam nak ah “Kei cu khui tawk khal ih Pathian ih i kawh khal le Falam ih ka nu le ka pai thlan kiing ah in re ding ” tiin ka ti dah.\nHaka ah Saya Rev. Van Bik timi tulai nonawn cun nan thei lo ding ih,cu cun ” Haka khua ka suahsan thiang lo,kan Laimi hnamdang pawl in in hleih pang ding ” a ti.Himi thu ka ngannak ah hin Saya Van Bik ka zuam a si lo,a nih ka tluk lam lam lo.1980 ih Haka ka tlawn tum khal ah rawl ei i sawm ve,ka ti duh mi sawn cu kei khal tlak lo cing in Falm ka suah san a thiang lo tiin ka puang aw ve ke.Tuikum kum cem lam i ka tlun hnu cun Falam khua hrang ah theih tawk ka ruat thlang ding.Kum 30 tlun Falam ka pal nawn lovi,tui hnu cun ka dam sung ah Falam ah a mal bik kum khat ah thla 3 ka um thlang ding.Falam ih um ka ti ah hin Kalemyo,Cerhmun le Haka pawl cu a tel ding ih.\nKan dung ah ka ngan zo.MP kan si hnu lawng ih ram hrang ih hna kan tuan ding ah cun kan dam sung ah hin kan tuan dah lo tla a si men ding.Cui ruang ah Falam khua nu le khua pa pawl,Falam township acozah ho tu pawl le kan Lami milian pawl,ramdang ih um Laimi pawl thawn thuan tlang in 2015 kum cem hlan ih tuansuak ding pawl tla kan ruah tlang a tul ding.Thuthimnak ah computer training centre tla ,cu le kum khat sung ih feh ring ring ding man malte lawng kuan ih English zir thei nak hmun tla,cumi lo ah thuthim nak ah Falam Dawrhlun Dobhi Chawng ihsin Cinmual lam fehnak leilawn tla,cule hnakum lam ih si a cozah ih private college on thei nak tla an on cun phun 12 tiang tal ih Falam college tuah nak tla kan tawl rel tlang a tul.Zo zo khal kan poimawh thluh.Falam Target 2025 planning cu thudang si hrih sehla.\nFalam ih inn kan sak lovi Falam ih phumawk kan tiamawk lo hman ah Falam le kan Laimi hrang ah a phun phun kan tuan thei ih tuantlang uh sih ti kan sawm aw duh.Falam hrang ah ka tuan ding ka ti ruang ah High Khawl Cekan hrang,Haka Matupi le Tonzang hrang ka tuan lo ding ka ti lo.Cui pawl khal cu kan si nak ih zir ih kan tuan cio ding a si ko.


Phun Li le Phun Riat Camibuai cu Chin Phunpi Ni Kian in February 21 ah Thok Ding - Chinland Today Media\nPhun Li le Phun Riat Camibuai cu Chin Phunpi Ni Kian in February 21 ah Thok Ding\nJanuary 3, 2017 11:35 am·0 comments\n2016 – 17 cazir kum hrang ramkulh/ramtthen ih cek mi phun li le phun riat cambuai neta bik cu 2017 February 21 – 27 ah tuah thok ding a si thu theih a si. Mah tlawng ih cek mi a dang Sang Tlawng camibuai pawl cu February 13 – 18 ah tuah an si ding.\nTlawngkai ni khat (February 20) ah thok lo in Tlawngkai ni hnih ih tuah thok an tumnak san cu Chin Phunpi Ni an kian duh ruangah a si thu Myamnar Examination Board ih Directorate U Myo Nyunt in a sim.\nCui tlun ah Chin ramkulh ahcun Chin Phunpi Ni tlawngpih thawn a deng aw bet mi subject cu ramkulh fimzirnak zung ih tawlrelnak thawn ni dang ah tthawn ih tuah ding a si thu Exams Board hnen ihsin theih a si.\n2016 – 17 cazir kum ahhin November thla cem tiang ah cazin ahcun phun li tlawngta 890,000 lenglo an um ih, phun riat tlawngta 610,000 lenglo an um.\nPhun Li Camibuai Tuah Can\n(Zinglam 9:00 – 10:30)\nFebruary 21 – Myanmarsar\nFebruary 23 – Mathematics\nFebruary 24 – Basic Science\nFebruarry 24 – Social\nPhun Riat Camibuai Tuah Can\n(Zinglam 9:00 – 11:00)\nFebruary 23- Mathematics\nFebruary 24 – Geography\nFebruary 25 – History\nFebruary 26 – (Camibuai Cawl)\nFebruary 27 – General Science\nHram : The Voice


Jesuh Hmel Taktak Hmusuak.. - Chinland Today Media\nJesuh Hmel Taktak Hmusuak..\nMarch 31, 2010 4:11 am·2 comments\nJesuh hmel taktak a si tiih an hmusuah mi zuk..abc\nAmerican computer thiam sang pawl cun Jesuh an tuamnak puan (Shroud of Turin) hmang in Jesuh hmel taktak an tuahsuah zo thu an phuang. Studio MacBeth pawl hin thlaruk sung lenglo Jesuh an tuamnak tiih an zummi puan te hmangin tuangtimnak an nei.\nJesuh hmel a tak ih lan ternak ding hrangah cun an tuamnak puan te lawng a tul tin computer zuk thiam Ray Downing cun a sim. Abraham Lincoln hmelfang computer ih ngansuak tu khal a mah a si.\nJesuh an tuamnak tiih an zum mi puan te..\nMi tam pi cun tui an zing zoinak ih an hmanmi puante hi Jesuh tuamnak a si ding tin an zum ih a then hrek khat cun khuahlan lai ih ta a si ruangah zumtlak taktak a si ding an zum lo.\nAn hmuahsuah dan pawl le a hmel pawl cu The Real Face of Jesus timi thupi hmangin Historical Channel ah suah a si.\nMr Downing ih a simnakah cun an tuamnak hi sompatom deuh ih a um ruangah a hmai khal fiangten kan hmusuak thei lo, a taksa le a thisen pawl thawn a rawi cawk aw tin khal in a sim. A sim bet vivo nakah cun tui kan hmuhsuahmi ih zirin a hmaifang khal kan hmusuak thei vivo ding a ti. Mit hmul le taksa vun umdan hi hmuhsuah ding a har bik tikhal cun a sim bet.\nUS thawhhlam zatek 40 lenglo tlaniam\nUS ram ih zumtu pawl ih an thawhhlawm cu zatek 40 lenglo in a tla niam tiin Christianity Today International (CTI) zingzoi tu pawl cun an sim. Hminsin tlak ding tiang ih an thawhhlam a tlakniam veikhatnak a si thu khal Matt Branaugh, thuhla suah tu le cangan tu cun a sim.\nCTI pawl ih suahmi Youth Church Magazin zohfel tu Branaugh hin hiti vek tiang ih a tlakniam nak khal hnanei lo an tam tuk ruangah a si tikhal cun a sim bet.\nZingzoi tu CTI pawl hin US hmun tin ih biak inn 1000 lenglo ah zingzoinak an nei. 2007 ih zingzoi nak an rak neih mi ahcun US hi zatek 80 lenglo cun Zumtu tiih a sal aw mi an si ti a si. AFP\nORR, UNHCR Le Chinmi Pawl Ramthar Hmalaknak Dinhmun\nLal Nei Ham says:\non March 31, 2010 at 1:48 pm\n1. Jesui hmel ngaingai an hmu suak vivo thei a siah cun lungawi um a si ko ka ti. An suangtuahnak hmel hman a thleng ding le pianhmang danglam deuhih cuanter ding a hraphria kan si ko hmang ka ti. Hnatinin Jesui hmel hi anmah le an hnam nunphung milin an cuanter tumnak laiah a hmel taktak hmu suak nungna teh ziangtin kan ngai ding cu ka thei mai lo. A hmel taktak kan hmuh miin maw, kan nunphung milih kan cuanter miin kan zumnak in hngetter ding ti cu ka rel mai thei ve ta lo.\n2. US ah an thawhhlawm zatek 40 a tla niam ti mi hi ka hmuhtawn mi thawn ka run lo hlawm duh ve hai.\nHrekkhat kawhhran cu pitar le putar lawng an khawm ih hla thluk hman a dikin an sak thei nawn lo. Thla khatih an khawp ding lawng sumpai a ngahtu an si. Asinan zan khawm nei lo an tam ruangah zarhpi lawng an khawm hmanin thawhhlawm hi $ 1 pe hai sehla, thla khatah cun $ 4 tluk lawng a si ding. Thawh ding an nei lo si loin thawh duhnak an nei thei nawn lo siin ka hmuh.\nHrekkhat kawhhran cu a nung vutvo an um ko. A nungvak lopawlih nun hin ramtin hmuntin a la vivo ding a bang. Zangzel nun hi can neta ih kan tawn ding mi siin kan Pathian thuah le kan hmuh tikah nisuahnak lam kawhhranpawl hin ziang tluk tiang kan nung thei ding.\nKan ramah khal a thleng lo ding kan ti thei lo. Kan minopawlin company ah hnatuan an nei kei khawm can hmanah a suak thei lo an tam zet ding. Fimthiamnak kan uar dingih khawm can ah a suak thei lo an um vivo ding. Sumpai a har ding ih pek duhnak thinlung kan neih loah cun anmah bangin kan si ko ding. A rei maw rei lo, kan tawn tengteng ding mi a si ruangah ralringten, thlacam nun thawn tan lain Pathian ah kan hlanawk ringring a tul a si hi.\nUSA lawngsi loin nitlaknak lam rampawl cu missionary thlahtu an rak si dah nan tunah cun mission field ah an cang duahdo thlang a si hi. Ziangtin kan nung vivo pei…na ruah dan teh ziangtin…\non April 1, 2010 at 12:32 pm\nDear, Unau pawl\nAmah zumtu ngai ngai hrangah cun a hmel tak tak cu van ramah kan hmu sal dingah ruataw se la a hnangam thlak mai. In larnakih kan hmu a si len cu thu hran. A hmel tak tak si sawn lovin a hmel tak tak si ding (zuk) men sawn an hmu suak a bang. CT tuanvo neitu hmel tak tak hmu ding cun ka kiangah taksa ruangrai thawn a um a tul si. Cuvek thothoin…si lo ding maw tiin ka ruat dan ka hun lo khilai duak ve e.


Burma Ram Feh Dan Ding Part 02 - Chinland Today Media\nBurma Ram Feh Dan Ding Part 02\nZiang ti vek in a rak farah:\nBurma ram feh dan ding kan ngan nak ah a rak farah nak hristory khal ngan a tul.Kan ti zo vek in Burma cu 1960 hrawng ah cun Asia ram ram 50 lai ah a lian bik 3 lak ah a rak tel ding.Tu ah cun a fahrah bik ram 2 lak ah a tel ti a si.\n1987 ah UNO rori in Burma cu ram farah.leiba rul thei lo,bom cawp tul ah a puang.Cui hnu kum 1988 ah ralkap in sinak an la i,kan dung i kan ti zo vek in socialist economic dan sia hi kan hlon cun ralkap uk South Korea,Taiwan le Indionesia vek in kan lian leh ko ding.Cuti vek i kan len cu democracy ngai ngai a tul lo,ralkap in kan uk thei ring ring ding tiin an ruat ko ding.\nHi ralkap pawl hin cutivek in an ruat ding nan an nih cun Burma ram hi economic zawg in an thangso tir thei lo ding tiin ka Pu Dr.Zahlei pawl tla ka rak sim dah ti ka ngan zo.Ziang ruang ah cu tin ka ti ngam ti cu a hnuai lam vek ruang ah a si.\n(1)Huatu an nei tam tuk.\n1988 i democracy duh ruang i buainak a suah nak ah ralkap in mi 3000 lai an kap that tiin leitlun i rin a si.Cumi ah huat an tuar tuk i,cumi hnu in run uk tu pawl i hnuai ah thanso nak ding cu a har tuk.\n(2) Dawr le cet zung an rak lak mi pawl in an hua lai.\n1964 ah khan Burma ram pumpi ah a cozah in dwrt pawl a cozah hrang ah a la thluh i,zangna dawmnak khal pe cuang lovi,Cutawk i dawr nei tu pawl cun 1989 i ralkap a cozah cu an duh ngaihnak a um lo.1989.90 hrawng ah hi hlan kum 28 lai i na rak tuar lungawi lo tampi an dam lai.Kan Laimi hman ah Falam i Pu Pek thang,Teddim i Pu Sang Ci pawl tla cu kha lai cu rel hlah tu tiang an dam lai.Pu Pek Thang cu tu ah kum 93 lai a si ding.\nRam pakhat ti thanso nak ding ah sum nei pawl i an tuanpi lo cun a thangso thei lo.\n(3)Leitlun in economic hrem nak a pe.\n1988 buai hnu,1990 i hrilawk nak i NLD cak cing i sinak an pek lo pawl ruang ah economic zawng in leitlun ram lian pawl le sum cawih thei tu IMF,World Bank le Asian Development Bank in Burma ram cu an hrem ve thlang.Ralkap a cozah pawl cu UN in in hrem lo,China le Russia kan dawr thei lai,India khal in in kawm leh ko ding,ASEAN ( Singapore,Thailand le Malaysia tivek ) pawl kan dawr thei pam,kan thangso thei tho tho ding an ti ding.A si nan Burma cu a rung thngso cuang lo vi,cui tlun ah kum tin a niam vivo ti cu zapi theih ah a cang.Leitlun ram tampi i an hrem nak hi democracy a um lo ruang ah,human rights a um lo ruang ah,mitam sawn Kawl pawl i tlangpar mi pawl an tiharsat ring ring ruang ah a si.\n(4)A Cozah hnatuan pawl in hna an tuan tha lo.\nBurma ah ralkap hnak in a cozah hna tuan pawl an tam sawn.Hi pawl hi an lakkha a cozah in a pe.Acozah a that lo tik ah cun hi pawl hin hna an tuan tha lovi,cu nah cun a cozah budget tam pi a sung ring ring.Himi ruang ah ram thanso ngaih nak a um lo.\n(5) Lo nei pawl hna an tuan tha lo.\nSocialist san lai i sin fang cing lo nei pawl in fang godon ah man mal te lawng ngah in an lo suak fang pawl cu an sung ring ring.Himi ah hian an lungwi lo nasa theu.Cui ruang ah an mai lo la la ah an tuan that ding tluk in tampi cun an tuan duh lo.\n(6) Ralkap hrang ah sum an hmang tam tuk.\n2008 i defence budget ah ASEAN ram 10 ah Burma ram cun Singapore ti lo ah cun ralkap hrang ah sum an hmang tam bik.Khami kum ah $6.9 billion an hmang.Burma hnak in let 3 lai i lian Thailand cun $4billion lai lawng a hmang.Burma in ralkap 400,000 lai a nei i,a mah hnak i nei tam Vietnam cun $3.5 billion lai lawng a hmang.Ram fate bik le ram lian bik Singapore lawng in ralkap 70,000 lawng a nei nan khami kum ah $7.2 billion a hmang i,tu ah cun billian 9 a hmang zo.Singapore sawh cu an len ruang ah an hmang a si mai.\nBurma i hi tluk i ralkap hrang i sum a hman tam nak i Burma ram kumkhua uk an tum ruang ah a si i,1988 vek i buai a um khal le mipi cang thei lo ding i rak tuan tu ding ah farah zet cing in defence budget an tisang nasa ah a cang.\n( Suak leh ah August 2011 ah Naypidaw ah President Thein Sein le Pi Suu Kyi ziang ha an rel tlan ke ?


Covid 19 dokhamsii na dawt le Zaawng ah na cang ding timi Thuthang diklo a Lar | Falam Online Media\nOxford University scientist tuah mi Covid 19 dokhamsii sawiselnak thuthang diklo cu Russia ram in a suak ih online ah a darh vivo.\nThuthang diklo darhter dingin campaign an tuah ih zuk phunphun an tar. Zuk pakhat ahcun tulaifang, UK ram ih Covid 19 dokhamsii tuah rero tu AstraZeneca company hmin ngan mi kawr fual cu Zaawng an hruh ter ih sidawtnak an keng ter.\nUK PM zuk khal zawnghmel ah an edit ih ca mawi lo zet an ngan. Zaan ih thlah ṭheu mi Video thuthang channel pakhat khal in sidawtnak keng lai Kingkong zuk an ti lang ih “thinphang hlah Zaawng thawn tuah mi dokhamsii a ṭha ko” ti`n ca an ngan.\nVirus dokhamnak tuah ding ah virus thotho (minung,zaawng taksa ta lak mi) hman a si ṭheu ih AstraZeneca company tuah mi Covid 19 dokhamsii cu Zaawng virus thawn tuah mi a si ti`n an puh ih a dawt tu cu Zaawng ah an cang ding ti`n thuthang an suah.\nHih thuthang cu Covid 19 nat karhzia cuang nak India, Brazil tvk ram pawl in Russia tuah mi Covid 19 dokhamsii lei ding beisei ruangah tuvekin thuthang diklo an phuang hrim nak a si ti`n zumnak a um.\nHih thuthawn pehpar in AstraZeneca chief executive Pascal Soriot cun “kan tuah mi sii cu Leitlun hmun dangdang ih tuah rero lai mi Covid 19 dokhamsii tuah dan vek ih tuah mi a si. Zaawng virus kan hmang lo.”\n“Hivek thuthang diklo hi mipi hrang ah a hrisel lo zet. Rampi buainak suak ter thei ding khawp ih ṭihnung a si. Curuangah Covid 19 dokhamsii thawn pehpar mi thuthang cu rinsantlak hram in a suak mi si maw, si lo, ralring zet ih ngaiṭhat a ṭul” a ti.\nMifimthiam pawl in hih thuthang diklo hin conspiracy theorists le Vaccine dawt dokalhtu pawl ih lung a tho ter ding an phang zet ih thuthang karh zai lo dingin mipi in ṭuanvo kan nei tiah simthannak an nei a si.\n← Hlasak thiam Mee Mee Khe mual liam\nJustin Bieber ih Kedam zuar cu minute 90 sungah a cem faifilik thluh →


Ralkap Kut Sungah Leitlun Huap Sumpai $372 Million A Hloral – Meifar\nMyanmar ralkap kutsung ah leitlun huap sumpai $372 million zat a hloral thu leitlun huap sumpai thawhkhawmnak International Monetary Fund (IMF) in November 3, 2021 sun ah an phuang.\nRalkap in Myanmar ramsung thuneihnak an lak hlanah IMF in Covid-19 lak ih kilkhawi awknak ah tin $372 million zat an rak hlu, ralkap in thuneihnak an lak hnuah himi sumpai thuhla cu IMF pawlin an thei nawn lo. Sumpai an kuatnak hi thla 8 a luanzo nan an hmansuahnak theih ding aum lo, ralkap in Covid-19 lakih kilkhawi awknak le miharsa pawl an bawm le bawm lo khal an thei lo thu pawl an rel.\nRalkap cozah cu Aung San Suu Kyi ih kaihruaimi NLD cozah vek a si lo, an sumpai hmannak thuhla cu an relsuak duh lo an ti. Myanmar ramsung ih miharsa pawl hrang, Covid-19 lakih kilkhawi awknak ah tin IMF in June 2021 ah sumpai $346 million cu aveikhatnak an rak kuat.\nNLD cozah in an hmansuahnak pawl theihter sal dingin lungkimnak hmin a kheng, cun Covid-19 lakih an hmannak cazin pawl khal thlathum ah veikhat theihter aw dingin Auditor General of the Union in lungkimnak hmin a kheng ve.\nNLD cozah in January 29 ah a netabik an hmansuahnak pawl theihternak a tuah. Kuthruh, mask le siivai leihnak ih an hman thu pawl an tarlang. Asinan ralkap in thuneihnak an lak hnu ihsin leitlun huap sumpai thuhla cu theih ding aum nawn lo ih a hloral. Curuangah IMF in ralkap cozah hnenah bawmnak kan pe nawn lo ding an ti.


Lai Putar Thih Cu Lo An Thihnak Cu Nupi-no An Nei Ruangah Si .. " Tiin .. -\nHornbill January 14, 2021\n” Lai Putar thih culo an thihnak cu Nupi-no an nei ruangah si ” tiin kan rel ih nan hnihsuak men thei.. ” Nunau ” timi cu taksa pawlaw nak lampang ningzak an neihnak cu Kum 30 an kim lawng ah a reh .. Kum 30 ihsin Kum 50 tiang cu Mipa an duhnak thinlung a ving ih ving laifang asi..\nCucu Mipa tamsawn an thei ih Putar in Nupi-no a nei tikah an thinphannak thluahmah ko.. Putar in Nupi-no a neih tikah Nunau ih thinlung an thei cia. ziangtluk in Mipa an duh khal an thei.. Putar an si tikah taksa pawlawknak lamoang an thazang in a ban nawn lo.. An Nupi-no thawn taksa pawl awk lai , an ttheh zik ah an thei tengeng ding.. Nupi-no ih diriamnak a ban thei lo a thei .. Nunau hman ttheh hrih lo khaneh for thluarthlo in an um.\nCutivek asi ih Putar can Nupi ih diriamnak sangbik co thei ding an ruat ve thlang.. a hrek cu Nupi rori ron phah in an tuah.. a hrek cu thupten an tuah.. zianv an tuah kan tile hur sii, reipi tthua thei tivek Sii an lei.. Cuvek Sii ruangah kan Laimi Putar thih culo an thih rero nak san. . Nupi hrek khat cu sii ei an thei nan an kham lo.. a hrek harhdamnak lam fimthiamnak nei pawl cun an kham..\nCutivek hur sii lole reipi taksaw pawk a theih tivek Sii man awl asi ahcun Putar ei ding si hrimhrim lo.. Putar ih lung le cuap in an tuar thei lo.. Cun , Thusen kai nat , zum le thisen thlum nat le lung lam nat nei hrimhrim cu ei ding asi lo.. Lung hri ttha lo, thaw thawt nak hri cak lo tivei ei hrimhrim hlah uh .. 2012 kum laiah Putar pakhat hlawhhlang fala no a hlang ih Hotel ah a tthua tum.. Fala takkhawlh lai ah khavek sii a ei ih a thi riangri zo an hmu.. .. A lunghri , a cuap ih tuar thei lo ruangah a thi.. turori thih lo hman ah neta hrangah a ttha lamlam lo..\nPutar in Nupi-no a rak nei ih taksa pawlawnak lamlpang harsatnak nan ton le Doctor thawn hmuh awk tengteng hmaisa uh.. a naubik Doctor hnenah hmuhawk ding nan si.. Dictor in Sii ttha ttha a lo sim ding.. hman ding ei ding le tuah dan pawl khal ttha ten a lo ruahpi ding..\nVideo rak zoh..\nPosted in Knowledge, Life Style\nPrevious Post: Zuu Sal Ihsin Cawlh Na Duh Taktak Maw .. Zuu Suai Ihsin Kan Cawl Ke ..\nNext Post: Yangon Khawpi Sungah Innpi A Kang..


Min Aung Hlaing In 2022 Kum Sungih A Tumtahmi (3) A Rel – Meifar\nMin Aung Hlaing In 2022 Kum Sungih A Tumtahmi (3) A Rel\nFebruary 3, 2022 admin Myanmar 0\nFebruary 3, 2022 ah Nay Pyi Daw khawpi ah ralhrang pawlin meeting an nei ih cutawk ah Min Aung Hlaing in thusimnak anei.\nMin Aung Hlaing in, “Tuikum 2022 cu kan hrangah zuamawknak kum a si, 2022 kum sungah tumtahmi (3) ka nei. Pakhatnak cu ramsung sumdawngnak pawl tuahṭhah ding a si. Ramsung sumdawngnak pawl kan tuahṭhah asilen mipi in kan parah zumnak/rinsannak an nei ding.\nA liamzo kum pawl zohsal tikah ramsung sumdawngnak cu kan tuahṭha thei tengteng ding, kan tuahṭha theilonak ding zianghman aum lo. 2022 kum sungah ramsung sumdawngnak hi kan tuah ṭha tengteng ding. Pahnihnak cu ramsung ah party zaten Democracy lamzin ah kan fehtlang tum ding, Democracy cangsuak dingin thilṭulmi ziangkim kan tuah thluh ding.\nPathumnak ahcun ralkap ṭuan lo a theih lo timi daan le dun kan hmang ding. November 4, 2010 ah ralkap ṭuan lo a theih lo timi daan le dun hi kan rak tawlrel zo nan tuini tiang kan hmangsuak thei hrih lo. Rampi humhimtu dingah ram mipi pawlin ralkap an ṭuan tengteng a ṭul.\nAn ṭuan caan cu kum 2 maw, kum 3 tla a si thei. Kan dinhmun izir a si ding, kan tuah tengteng a ṭul. Rampi humhimtu thazang a cak lo asilen kan tuar ding, hmuhsuamnak kan tong ding. Ramri pawl a him lo ding. Himi pathum cu kan tuah tengteng ding mi pawl an si, tuikum sungah kan theitawk in kan zuam ding” a ti.\nRalhrang Pawlin PDF-Kalay Hotu Pakhat An Kai\nTlawngta Thawn Cangsualtu Sayama Cu Tlawngta Thawn An Neihawk Ruangah A Thubuai A Cem


RO | VCTH\nHome » Cahram » RO\nBy vcth on November 18, 2015.\nA lian zetmi England miuk Fitzgerald sungsang ah fapa pakhat te an nei. An duh daan le an duat daan cu sim ding um lo, an sungsang pawlih buaipimi le thupit ter bikmi a si ih an mit hmuahhmuah le an thinlung hmuahhmuah cu cu’i fapa te parah an ret ṭheh.\nFapa te cu a hung ṭhang vivo. Nan, vansiat melmak ah a nu nih a thih san. Fitzgerald cu a nupi’h tansan lunglen le zuun a tuarnak hmuahhmuah cu fapa te parah a ṭhum, a fapa te cu a let in a duat sinsin. Caan cu a liam vivo, kum tawkfang a her, a fapa te cu besia zetin a na ih dam nawn lo in a thi lan ta.\nFitzgerald ih neih le siah cu nasa zetin a pungzai vivo. A sumpai pawl cu leitlun kut thiamnak lam hminthang bik pawlih kutneh pawl leinak ah a hmang. Cutin leitlun ih ro ṭha le thilmak tampi cu paisa tom hmang in a khawl.\nCaan a herliam vivo, amah Fitzgerald tla a dam lo, cutin mual a laim ve ta. A thih hlanah a neihsiah a hlawnthil pawl ziangtin rak tuah ding ti fiangten a ngan ta ṭheh. Acozah daanthiam upa pakhat hnenah tuahdaan ding a sangsang in thu a tan ta. Ahleicein a neihmi lakih mankhungbik pawl a simi zuk (pa-gyi) hlawnthil pawl lilan (auction) tuah ding ti a si. Leitlun hmun zakip in pa-gyi duhtu, leitu, khawltu pawl, bulpak in siseh, pawlkom in siseh an ra pok cio.\nA pa-gyi pawl cu million saircawklo mirang tangka pounds ih a rak leimi pawl an si. Lilan thok hlanah cu’i an zuar dingmi thil pawl cu zaten zoh thei dingin an ret cia. An zoh celcel, khawvel hminthang pawlih kutneh tampi lakah hmin theih a si lomi mi pakhat ih suaimi nauhakpa zuk te a rak um ve. Zohman nih thupi ah an ret cio lomi cu’i zuk cu Fitzgerald ih fapa neihsun te a si.\nLilan cu an thok thlang, daanthiampa cun Fitzgerald ih lilan tuah a duhdaan a dotdot ih nganmi ca-ik cu ong in, sair in, tuah vivo ding cu a si. Apakhatnak thutan vekin lilan thoknak ah “fapa’ timi a ṭawntai zetmi pa-gyi kha an zuar thok. Zohman nih man malte tla pek an duh lo, an tum lo, a lakih pek hmanah an tlun paih lo ding vek khi a si.\nNan, putar pakhat nih cu lei dingah man a pek thok, zo hman nih a pekmi man malte lan in an pek bet lo. Cu’i putarpa cu an hnen ih rak um ringring le cu’i nauhakpa te rak kilkhawitu, rak duhdawt zettu a rak si. A neihsun paisa hmuahhmuah te thawn cu’i nauhakpa te zuk cu a lei suak ta.\nLilan peh bet dingin ca dang cu a phorh, mipi nih hngakhlap zetin an hngak ṭhepṭhep. Daanthiampa nih Fitzgerald ih pahnihnak thutan cu a sair, “ Zokhal siseh hih ka fapa ih zuk a leitu nih ka rothil hmuahhmauh a lak in co seh, lilan a cem”.\nRobert Strand ih the Final Bid\n© 2015, ↑ VCTH


Pathian thawn Mahte lawng - Chinland Today Media\nJanuary 5, 2012 1:34 am·0 comments\nAmah lawng a rung taang. Cuih zaan ah mi pakhat in Jacob cu zing khawvang zik tiang a rung buan ciamco.\n– Seem. 32:24\nBible Siar Ding: Saam 62:5-63:4\nJacob cu khurkhua ruah theinak caan pek a si. Pathian thawn pawlkom awknak nei dingin amah lawng a um! Ca Thianghlim um daan zirzoi tikah amah lawng a um hlanah thil cangmi a um. A nupi le a fale pawl cu a fehter sung. A tuu, a caw, kalauk, le laak pawl tla a thlah hmaisa. Amah lawng a rung taangtaa.\nA caancaan ah nangmah lawng um le taang vekin na ruah awk caan a um ve men ding. Na duh ah duh lo ah Jacob bangin nangmah lawng na um caan a um ding. Jacob cu a nupi pawl in a ai an awh thei lo; a fahniang pawl khal in an ai-awh thei lo; ih a neihmi hlawnthil le sumsaw khal in an bawm thei cuang lo.\nZiangmi in so Jacob cu cuih hmun ah amah lawng, derdai ih thei aw ko a tuah? A liam ciami kum 21 sungah Pathian in a parih zaangfahnak a neihmi: Bethel ah vancung le lei pehzomnak kaililawn le vancungmi pawl a hmuh le Pathian ih awthawm a theihmi tivek pawl kha a vun ciingmang saal. Bawipa in Jacob hnenah, “Na hnenah ka um ding; na fehnak kipah ka lo humhim dingih hih ram ah ka lo kirter saal ding. Ka lo tiamkammi hmuahhmuah hi ka kimter thluh hlan lo ka lo taanta hrimhrim lo ding, ti cu ciing ringring aw,” tiah a ti (Seem. 28:15). Bawipa ih zaangfah lainatnak a thei ringring.\nJacob cu amah lawng a taang. A khuk a bil. Ka mitthlam ah a cuang nasa. Amah lawng. Khua a ruat thok. Vancung kainak kaililawn le vancungmi. Thlacam a thokih a lei a taal thei lo ding ti’n ka ruat. Pathian thawn amah lawng a um tikah thil tampi a thei fiang. Nang tla nangmah lawng Pathian thawn pawlkom awknak nei awla phuanlang awknak na hmu ding. Pathian ih umpinak a thei nain thluasuah cu a co hrih cuang lo.\nJacob in, “I thluasuah lo ahcun ka lo thlah lo ding” a ti (Seem. 32:26). Cutikah Pathian in thluasuah a pek: “Atu thok ihsin na hmin cu Jacob a si nawn lo pei, na hmin cu Israel ti a si pei” a ti (c. 28). Jacob ihsin Israel timi ih thlengh awknak cu khuaruahharza a si. Israel! Ziangtik khal ih nehnak! Atu ahcun Jacob cun a hlawnthil parah, a u Esau parah le leitlun ah nehnak huham a nei thlang. Mi maksak ah a cang zo. A parah sunlawinak Ni a tlaang. Pathian in kannih tla cuti vekin in khaisang ve ding, Jacob bangin Amah thawn lawng tikcu caan kan hman ahcun.\nPathian in minung pawl cu A huham cahnak hmangin thluasuah pek a duh, curuangah kai fek aw; A lo taanta lo ding. Kan fehter asile kanmai’ mawh.


US Election A Hnu Bik Thawngpang Thar – Chin World News Evening\nCuvekin Pathian thu duhtu Chinmi zumtupawl cun America ih zumtupawl thawn kutkaiawin thla kan cam hi kan ti ding a si. Pathian in hivekih bawrhhlawhnak thawn Biden nehnak coter a siang a si ahcun tumtah mi ṭhasawn a nei tinak a si ding. Tunai ah Pennsylvenia, Arizona le Michigan ah cun ramkulh tlangsuakbu pawlin Trump ih sihni Giuliani le Jennis bakah thil dik lo hmutu tampiin an hmuh mi le theih mi an relsuak. Asinan Media tumpawl cun hi Hearing khal hi an suah duh lo. Fox News ah pahnih khat te cu a lang.\nTwiiter cun Pennsylvenia ih meeting kotu Senate hotu le Arizona ih vote nambar umdan relfiangtu cazin lam mithiam(data scientist) pawlih ID an phihsak hngal. Pennsylvenia ah hin thilriphur mawṭaw mawngtu pahnihin an thil tawn mi an relsuah mi cu ngaihven a hlawh zet. New York ihsin Pennsylvenia ah ramri kanin mawṭaw tum pahnih khat rori vote an phurhter ti a si. Cuhleiah vote siarnak hall dunglam ihsin khuitawkih ta ti theih lo vote, box tampipi cawi luh a si ti a si.\nPennsylvenia (PA) case cu US Supreme Court ah putluh a si zo ih Court in a cohlan le cohlan lo a theih theih hrih lo. A cohlan cun Trump in cuih thubuai ah nehnak a co ding ti a zum theih mai. An cohlan lo a si ahcun tidan dang an hawl leh a ṭul ding. Danthiam Sen. Ted Cruz (TX) cun Supreme Court cu cohlang dingin a ngen. Georgia hi hmin a milaw maw, vote diklo a um maw timi cekfel dingin Governor le Secretary of State cun rem an ti hrih lo. An pahnih in Republican an si nan Dem lam an ṭih ruangah a si. Tui hnu ih thubuai tuahsak an phang tla a si thei. Hmun hrekkhat an sialsalnak ah Dominion khawl a sia ti a si ih Judge cun cuih khawl cu tidanglam hrih lo dingin thu a pe.\nThil an hmu bet deuhdeuh, thutheitu an pung deuhdeuh, phirit phawtu an suak rero thlang. Thil cu a danglam vivo ding. Court sang an thleng deuhdeuh. Trump Campaign Manager khalin, “A thupte ih kan hliakhlai tikah EV 400 hrawng ngah dingih kan ruah mi a si” a ti. Trump le Conservative lam cun January 20 ah cun Trump thotho in thutiam a lak an zum thu an rel rero lai. Liberal lam cun Biden a tling zo, Trump hrang lamzin a um lo an ti ve thung. Court thutluknak thlir cingin thlacam hrih a ṭul lai a si hi. Credit: Lal Lian Zual


zohthimthlak ka ti mi - Hre Mang\nzohthimthlak ka ti mi\nRAMLENG UM LAIMI SENPI ZOHTTHIMTLAK KA TI MI PAWL:\nI. KHRIH HRANGAH A NUNGTU:\nII. ZOTHIMTLAK MIMAL NUN:\nIII. MIPHUN THUANTHU LIANGSUAN:\nIV. BAWMNAK DIL THIAM:\nMi pakhat cio in upat mi le cawimawi sunloih tlak timi a bang cio lo hmanah a tlangpi thu in a tlunlam thutlangpi parah hngat aw aw in kei in zohtthimtlak, cawimawitlak ka timi cu tawiten simfiang theih asi. Mi pakhat in a zaten a neih thluh lo khal asile pakhatkhat ah a neihmi parah cawimawi le sunloih tlak thotho asi.\nA nunpumhlum khrih hrangah a hmang aw tu.\nII. MIMAL NUN:\n1. Nun thianghlim: Chin miphun Pathian betu, amai nun midang a pehtlaihnak ah le leitlun thil a pehtlaih nak ah Bible in milai nuntu mizia, nunthuthlung asimmi vekin a nungtu, leitlun santhar nuamnung cennak le nun bawrhhlawhnak eiruk nak, dik lo nak, nuamnung sernak lak ihsin a thiar fihlim aw tu;\n2. Insang nun: Khristian insang a nunpitu, mai miphun nupi pasal a nei tu; insangah lai nunphung, laitong le lai miphun pawl thawn a thanglian tlangtu;\n3. Nunphung: A miphun nunphung, tong, calai, nunphung dang pawl dungtun tu siloin cawimawi, kenkawh, le ceimawi tu; a tha mi la in leitlun miphun dang hnen ihsin zirtha le cawn tlak pawl khal lak thiamtu; a kiangkap um Chin miphun pawl nuntu ziaza mawi zirh, nunpi dingin ciahneh tu;\n4. Mipi hrang nung: Sersiamtu Pahtian rian in miphun dang lakah nuamnungser le pilral men si loin nitin mai miphun pi pawl thawn nungtlang, thangtlang, zirtlang, harsa lungawi ttawm aw tlang, hmasawn tlangin theih mi neih mi le ti thei mi ah cantha a um tikah le a um nak hmun kipah miphunpi bawmbawitu, sawmdawltu, cawimawitu;\n5. Thiltha tipungtu: Huat awknak, tthentthek awknak le thusia thilsia tipungtu si loin duhdawtnak, Khrih ah le miphun ah pumkhat sinak, neihniam awknak, pawlkomnak ticak tipungtu.\n6. Miphun dang lak nunmawi: Miphun dang lak nun tikah ziangtik, ziangvek, khuitawk hmun khalah nunmawi, cawimawi tlak, zohtthim thlak nun a nunpi tu.\n7. Fimthiamnak: Leitlun santhar fimthiamnak ah zuam ttento in theihmi neihmi miphun hrangah a hmangtu;\n8. Nunthup nei lo: Senpi vangtlang le mimal, insang nunah siseh a nun cipciar pholang tikah zahpi (ningzah) ding a um lomi nun nei tu.\nKhua le ram hrang pe aw tu: Mai khua le ram, miphun theih hngilh loin tuah thei mi le ti thei tawk in a khua le ram, miphun cawisannak hrang a zuamtu;\nUmnak hmun kipah mai miphun zahpi loin a sawmdawl, tungding, cawisang, lamzin hmuh, hmuhmi theihmi ti theimi kipah mai miphun sawmdawl, cawimawi, cawisang, zirh le kaihruaitu;\nLeitlun khaw mualtinah ram le miphun thuanthu tlangau pi tu; leitlun ram pawl hnenah siseh mimal le ramtinkan pawlkom hnenah siseh ram le miphun thuanthu danglamter dingin tlangau pi tu;\nMiphun mipi tuarnak cu liangparah suangin thlacamnak in siseh tuah thei mi ti thei mi parah raltha le taimazetin a zuamtu;\nBiak nak le hrin le hnam ah siseh political party ah siseh thleidan nei loin senpi vangtlang thatnak, rualremnak, duhdawtnak, pumkhat sinak, pehtlaih pawlkom awknak tipungtu;\nSenpi vangtlang, miphun zapi huap thiltha ruat in mai mimal ruahnak ih thiltha tlansan thei tu; zumnak le nunphung in cawimawi tlak atimi cawimawi le upat pek thiamtu.\nIV. BAWMNAK DIL THIAM\nUmnak hmun kipah cozah, biaknak, pawlkom le mimal dangdang hnen ihsin bawmnak dilin mi farah harsa bawmbawitu.\nLeitlun ram kiltin ah mi farah le ram tthangso lo pawl bawm duhtu pawl thawn ramsung ramleng mi farah bawm thiamtu.


Laitlang Ah Khawkhat A Kang Ral - Chinland Today Media\nMarch 18, 2010 11:41 am·3 comments\nTui March 11, 2010 ah Lungkhin, Hakha khua pakhat cu hramlak meisa ruangah a kang siat ral theh ih mipi 1000 lenglo inn neilo in an um phah thu Sapte ih website “I Love Myanmar” ah a tarlang.\nChinmi cun kan pasiat le paam tawn phang ah kum khat hrang daih fang kan khawl theu, cuvekih an khawlmipawl khal cu a kangral theh. Lungkhin khua ih um kan pi le pu unau thenkhat pawl cu mithli thawn caan an hmang rero.\nKan Laitlang tluan hotu General Hung Ngai khal hivek thawm a theih tikah um men theiloin Lungkhin khua ah feh in vansiat a tuartupawl hnen ah fangfai bags 40 lenglo a pe. Culo thuamhnaw le neihsianlo thil dang khal pek rero lai an si.\n” Ziang tin kan bawm ve thei ding…sumpai a silole thlacamnak thawn, thlacamnak thawn kan bawm theilo asile mipi hnen ah theihternak kan pe cio ding pakhat te tal kan tuah ve ding…A tuah theilo kan um pang a va si hman ah kan thinlungte tal ah Lungkhin khua a kangral ti taang hramseh! In Riantu CT Pawl\nNu Cung Hnem “Nutling Zohṭhimtlak Nu” Tiin Upatnak CFCDF In Pe\non March 19, 2010 at 12:32 pm\nA cang zo mi cu cang zo si seh la , U nau khat si nak lang ter nak ding ah tin ka ruat . U nau khat le khat bom aw thiam nak si hram seh ,\non March 21, 2010 at 10:34 am\na va poi ngai em ve ti,\nkan tithei daan cio in bawm uhsi law…\nSalai Sawzalian says:\non March 23, 2010 at 1:15 am\nHemi khuami pawlkhin ralrin nak a mal ticu theifian a si zo ih. Harsat nak ton caan ahcun bawmawk nak hi a thu pi bik a si. Mi harsa kan bawm micu Lei le Van thlasuah cotu cu kan si, Milian hmingthang zarto kha cu satan kutsung ah kan um tinak a si ih. Mi harsa cu bawmcia uh si\nHarsat can le nuam can ah Pathian thangtthat tu cu Pathian fa kan si. Leitlun har sat nak tuarkha cu ahar na’n kan thlarau hrang ah a ttha.\nA thupi bikah thlacam nak te’n bawmcio uh si.


Christmas Can ih Kah cawlh lawk nak -\nLeitlun Ralbuai Ttumkhatnak a thok hnu thla nga lawng a si lai can ah a si. 1914 kum December 25 ah lainatawknak um lo ih thahawk rero ningkhong le beidong German, British le French ralkap pawl cun an tlunlam thuneitupawl ih thupek dokalh in an ralpawl thawn unauawknak an tuah. Unauawknak tuahtu ralkappawl hi Nitlaklam Ralhmai ih ralkap tthen-thum tthen-hnih an si. (Himi hi ralbuai lai ahcun thih dantatnak pek theih mi a si). German ralkap pawl cun an ral-bawh-khur tlun ah Christmas thingkung an phun ih, “Merry Christmas” timi ca an tar.\n“Kan lo kap lo ding, in kap ve hlah uh,” ti’n an tiam aw. Mithi ruak ttawihsiat ih khat hmunram ahcun ralkap thawng tampi an tong aw khawm. Christmas carol hla an sak tlang, inn lam ih an duhdawt mi pawl ih zuk an thleng aw hai, an neih mi lamcaw an hlawm aw, bawhlung an sit ih, vok tthenkhat khal an rawh tlang hai. Cumi hlan nazi malte ih thahawk rak tumtu ralkappawl cu an pom aw. An tlunlam thuneitupawl in kap aw ding ah hranhram ih an nor asile theihter aw cia ding in le an meithal cu tlunlam ih kap ding in an lungkim tlang.\nKhatlam khatlam ih tlunlam thuneitu pawl lakah thinphannak a thleng. Pakhat le pakhat unauawknak phuangsuak in doawk a duhlotu ralkappawl cu ralbuai lai ahcun mi siatsuahtu ah ruat an si. Khatlam khatlam ih ralbawipi pawl cun hivek ih remdaihnak tuah hi phatsanawknak a si ih, thih dantatnak pek ding an si tiah an phuang. Cutin, 1915 kum March thla ahcun unauawknak hriphang cu an satcat ih thazang hmuahhmuah suah in an do aw sal. 1918 kum ih ralthuam an thlah tik ahcun, leitlun pumhuap ah minung million hleinga cu thah an si.\nChristmas Can ih Kahcawlhlawknak rak um mi thuhla hi mi tampi in an rak thei lo. 1988 kum ih Christmas Ni ah Boston Globe thuthangca in tualsung FM radio pakhat in “Ral-bawh-khurpawl sungih Christmas” (Christmas in the Trenches) timi hla a suah. Cumi cu Christmas Can ih Kahcawlhlawknak thuanthu kha hla ih tuah mi a si. Cui hla cun mi tampi a hngong. Cumi hla cu Christmas awllen camher lai ih FM radio zung ah suahsak ding ih diltu nei tambik hla ah a cang. Radio thuphuangtu cun, “Hla in dil zat hnakih ka thin i tthawngtu sawn cu a thei dahlotu in himi hla an theih hnu ih in sim mi thuhlapawl an si. Thinlung thuk zet tuarnak thawn, ‘Ka theih mi thuhla hi ziangtin si thlang?’ ti ah in sut hai ih, mi tthenkhat cu an mitthli a tla,” tiah a sim.\nRadio thuphuangtu a phone-tupawl ziangruangah an mitthli a tla ti na vun ruat thiam men thei. Christmas Can ih Kahcawlhlawknak thuanthu hi minungpawl ziang an si ti ih in rak zirh mi tamsawn thawi’ linglet in a feh. Himi thuanthu hin, leitlun hi hitin si sehla ti ih kan saduhthah mi vek kha a tak in in vun hmuter duak. “A taktak ah vei khat lawng a rak thleng,” timi lawng kan rel thei ti thu men a si. Himi thuanthu hin, minung nun hi thil tenau le hnuaihnung a si ti ih in simtu TV le thuthangca pawl ihsi kan theih mi vek si lo in, kan thinlung sung thuk ih kan thuhhloh mi khawruahnak taktak pawl in vun tharthawh sak (Minung nun ih thupitnak in mangsuakter). Himi thuanthu theih hi, leitlun hi a danglam thei taktak a si, timi kan thinlung thukbik ih saduhthah pawl an dikzia vun theih vek a si.\nPrevious Post: Christmas Thuhla\nNext Post: Tlang Zim Ka Thleng Tengteng Ding


Nitin Manna: Ṭong hi a Thupi Maw? | VCTH\nHome » Nitin Manna » Nitin Manna: Ṭong hi a Thupi Maw?\nBy vcth on May 3, 2017.\nṬong hi a Thupi Maw?\nBiaknaklam ah ka taima a si a titu nan um maw?\nNan hmurkaa nan uk thei lo ahcun\nnan zumnak parih nan taimaknak cu\nsantlai lo a si ih nanmah le nanmah a bum awtu nan si.\n– Jeim 1:26 [Thufim 15:1-7]\nChristian innsungsang pakhat ih tleirawl pakhat in, “Ka nu cun kawk le camsiat hi ttong ttha lo ti’n a ruat lo,” a ti. Ttong mawi lo ti ih ruahmi lak ihsin a nu ih a cohlanmi ttong pawl a rel tikah mi tampi in zumtu ih ttong dingah a mawirem lo an timi ttongkam tampi a um hrih.\nKan dung kum rei lote ihsin miseenpi ih ttong lam dinhmun hi a ttumsuk nain cumi lakah kannih zumtu pawl khal ttong lam ih ttumsuk ve ding cu a ttul lo. Kan nun ziaza ralring in, kan ttongkam in ziangti’n Pathian kan sunloih thei ding, timi ruat sawn ding kan si (Efesa 5:15).\nFiang te’n theihthiamnak kan langter ahcun kan ttongkam in Pathian lung kan awiter thei a si. “Mifim na si ahcun na ṭong suup aw” (Thufim 10:19); “A lei le a kaa a kil theitu cu harnak in a luat ding” (Thufim 21:23).\nThu harsazet pawl kan rel hmanah zaangfahnak ṭongkam le a ṭhalam zawng ih ttong ding hi a thupizet. “Thulehnak awkam neem in thinhennak a daiter, asinan ttong hraang in thinhennak a suahter sin” (Thufim 15:1-2).\nPathian ih faate kan si vekin ttong ttha lo cu hrial ding a si. Paul in, “Nan biak awk tikah ttongkam hraang hmang hlah uh (Efesa 4:29),” tiih nun in simmi in ttongkam dik hmannak ding tahfung in pek.\nKan nunnak a kilkip in Pathian ṭihzah upatnak pe dingah Pathian lungawitertu le cohlang tlakmi ttong hmang aw. – Dave Branon\nṬong cu thluasuah pakhat a si thei,\nCamsiatnak pakhat khal a si thei;\nSim hnik! Ka rual, ziangvek ṭong so na hman!\nṭhat sinnak maw siat sinnak hrangah?\nKan ttongmi in zo kan si ti a langfiangter.


Tualsung Thu – Page 2 – Chin Community Victoria Inc.\nChin Community Victoria Inc.\nLending and helping to those in needs\nCCV Board Hrilawknak\nIUMP Individual Page: Facebook – CCVtetesmh\nIUMP Individual Page: Its Jerry\nIUMP Individual Page: itsjerry\nIUMP Individual Page: PiangLilian\nIUMP Individual Page: van@laisak.com\nIUMP Individual Page: vanbiak\nIUMP Individual Page: VL\nKUM 2011 MEMBERS FEE RECORD\nKUM 2012 MEMBERS FEE RECORD\nKUM 2013 MEMBERS FEE RECORD\nCategory: Tualsung Thu\nPosted on December 5, 2015 October 3, 2016 by Vanbiak\nWe are so glad and proud to announce that we are a recipient of $1100 Maroondah City Council Grant 2015. This grant is for our Community Youth Group cultural dance performance expences and hosting our cultural events.\nPosted on September 25, 2015 November 3, 2016 by Vanbiak\nGoodshepherd Microfinance in computer 4 kan office thar neih tikih hman ding in hlu ih kan lungawi zet. Goodshepherd Australia & New Zealand khal in single parents hrangah computer thahnem zet in rak hlu zo.\nPosted on September 16, 2014 September 16, 2014 by Vanbiak\nOn 10/9/2014 morning, Dee Ryall MP made an exciting announcement on behalf of the Minister for Multicultural Affairs, Matthew Guy, and the Victorian Coalition Government, a $500,000 Multicultural Infrastructure Grant in this current budget for Maroondah Council to incorporate the Chin community to have a state office into the now fully funded $2.7 million East […]\nPosted on August 12, 2014 August 12, 2014 by Vanbiak\nKan Mino pawl Sport lam a tui mi leh a thiam filawr deuh hrangah $500 bawmnak ngah theih asi. October ni 31 2014 hlanah application theh lut ding asi. Kimcang thei duh tu hrangah hinah (Grants details) hmet aw.\nPosted on August 1, 2014 by Vanbiak\nC31 an ti mi Community TV channel nei tu cun mino Kum 18 to 25 hrangah Flim tuah dan, thuanthu ngan dan/writing, camera, lighting, sound leh pre-production tuah dan pawl cu Professional pawl in a FREE in an zirh ding. August ni 29 hlanah Form theh lut atul. September in thawk ding asi ih, Zarhte […]


SAC Ralhraang raldo vanzam an kap thlak | Falam Online Media\nSAC Ralhraang raldo vanzam an kap thlak\nKayah ramkulh, Loikaw ih bomb thlaktu SAC ralhraang vanzam cu tuizaan nazi 8 hrawng ah kapthlak a si thu, Karenni Nationalities Defense Force in thu an suah ih “Dawmukalar khua kiang ah a tlak ih a kaang siat” tiah an tarlang.\nTuini January 8 ah Demawso le Loikaw peng ah SAC ralhraang le hriamkai ṭangrual pawl nasaten an kapaw ih ralbawi telin ralhraag ralkap 30 lenglo an thi hlei ah hriam tuar tamzet an um ti`n KNDF thusuahmi ah an ngan.\nCuihtlunah KNDF in ralhraang raldonak tank pakhat an kap siat thu le meithal 11 telin cerek ṭhenkhat khal an la ngah thu, thu an suah a si.\nDoawknak ah SAC ralhraang an tuar nat ruangah sun nazi 2 ihsin zaanlam nazi 7 hrawng tiang raldo vanzam hmangin vanpar ihsin voi 10 lenglo an kap bawm tiah theih a si.\nZaanthim hnu khalah vanzam thawn an kap bet ih nazi 8 hrawngah hriamkai ṭangrual pawl in ralhraang vanzam pakhat an rak kap thlak sakmi a si.\nDoawknak ah ralhraang lam tuar na in dung an siip ih khawsung inn pawl an boh phah hlei ah inn 10 lenglo an urkaang tiah KNDF thusuahmi ah an ngan ih “Loikaw doawknak ah PDF (Loikaw) pakhat in nunnak a hlan” tiah an tarlang.\nAtuhrawng, Demawso le Loikaw boruak a sosang ruangah vanpar ralthuam hmangin ralhraang an cangvai thei bet ruangah mipi lam ralringten um dingin KNDF in thuthannak an nei cih a si.\n← SAC Ralhraang pawl mah le mah an kap aw that\nRalring : CDM tuahtu hmin cazin lak dingin Ralhraang in thu suah →


Mino le Hlawhtlinnak - Chinland Today Media\nMay 31, 2012 7:23 am·1 comment\nKe hnih nei ih piang minung zokhal hlawhtlin duhlo kan um lo ding tin ka ruat. Khua a ruat thei ta poh le minung pianken kelte ih um cun kan mah le hnatuan, nun zalam tluan ah hlawhtling mi si kan duh. Curuangah, cui hlawhtlinnak cu a takin ziangtin ka nei thei ding ti ah kanmah le ti theidan phunphun suahin kan feh cio.\nAsinan, mi tampi cu hlawhtlinnak kan beisei mi sawn si lo in hlawhsamnak sawn kan co. Hlawhtlinnak timi hi simfiang dan tampi a um thei ding nan kan thulu thawi a pehpar aw mi simfiang dan phunkhat te lawng kan zoh ding. Hlawntling timi cu thil pakhatkhat tumtahmi lole tuah ding mi tlamtling te ih tuahsuak, thehsuak ti ai khi a si.\nThimnakah, tikua kan va ih kan tumtah mi cu nga kaih ding a si. Cutin, inn kan tlun ih tam nawn kan kaih len cu ka hlawhtling kan ti. Ziangahtile kan tumtahmi kan hmu, kan co in kan ngah. Cuvek thotho in kutlawng in kan tlung, kaih mumal nei lo ih inn kan pan sal tikah ka hlawhsam ti ah kan ti theu. Awle, Mino le Hlawhtlinnak” timi hi tuisan ih kannih Chin fahniang pawl hin a thar in kan bihsal ka duh. Hlawhtlinnak co thei dingah cun hi a hnuai ih ta pawl hi kan cinken le nunpi a tul:\n1). Tumtah fumfe (Target goal) lole Sunmang (vision) kan neih a tul\nTumtahnak nei lo in mino pakhat cu nu le pa ih pekmi, sung le kua, u le nau ih pekmi pohpoh a ei, a in, amah ten ziangtin hmailam ah ka tung ding aw ding, ziangtin ka nung ding timi a ruat cuca lo a si ah cun hlawhtlinnak thawn karbak an hla aw tuk lai tinak a si! Tumtahnak kan neih tikah ding ten cui kan tumtah mi cun kan nun in mawng ih keh le vawrh ih hnatuan ding, tuahding le in dipdal tu tampi lakah pial lo in kan feh thei. Buh hmun kan thlawh tikah kan tumtah mi cu buh thangso ding a dipdal tu harte , sawl hnah le hram pawl thlawhfai, lakhloh ih buh kha tha tei thansohter a si. Cutin, kan tumtahmi felte thei in lo kan thlawh tikah buhkung si lo pohpoh cu kan thianfai ih cutin buh kung kha thazet in a thang so. Cubangin, tumtahnak kan neih lo asilen kan hlawhtlin le hlawhsam khal kan thei aw lo. Kan hlawhtlin le hlawhsam khal kan theih awk lo cun tumtahnak nei lo, in le ei ve, um ve mai mai kan si ti a fiang. Curuangah, hlawhtlinnak taktak kan tumtahmi le nun zalam ah nei thei ding cun tumtah felfai te kan neih a tul. Na nei hrih lo a silen Pathian hnenah ziangsi lo tuahter a duh, nangmah fehtlang in Bawipa in hi kan leilung pi ah ziang si hlensuah a duh ti rawn in can pe aw.\n2). Kan tumtahmi lole sunmang lam pan ih kekar.\nMi tampi cun tumtahnak kan nei, vision maksak zetzet kan nei. Asinan, kan vision a takih cangsuak ding ah cu lam pan le hawi in ke kan kar lo. Ruahnak tha neih le vision tha neih tiang lawng kan thleng ban. Kan tumtahmi a dang ih kan kekar dan a dang. Ngaingaitei tilen cu kan tumtahmi le kan kekar dan a bang aw ding mi an si. Kan kekar kha kan tumtahmi in a thlun ding silo in kan tumtahmi kha kan kekar mi in a thlun sawn ding a si. Hi hi hlawhtlinnak hrangah loh theih lo ih tulmi a si. Pa pakhat hi lo thlo ding in a feh. Cutin, lo lu ih si cun a lo cu a thlir ih a hnatuan dan ding a tawl rel. Thaisun ih tuan dan mi, tipsun ih tuan ding mi, hmaizarh ih tuan ding mi …tvk ..in a ruahhman tluh ah, tuini cu tuan ding a um lo a ti ih a tlung an ti pan lo maw! Hivek hi mi tampi cu kan si. Kan vision a takih cangsuak dingah ke a takin kan kar lo. Thli par ih innsang sak vek kan si. Thiam si kan duh, kan zir paih lo. Thei si kan duh kan siar paih lo. Nei si kan duh kan hawl paih lo. Hlawhtlin kan duh nan ke kan kar paih lo. Curuangah, hlawhtlinnak cotu kan si thei nak dingah cun kan vision lam pan in khulfung lo in, caktuk lo in ti cetco te in ke kan kar ding.\n3. Tumruhnak le tuar thei nak\nHlawhtlinnak pohpoh hi tumruhnak le tuartheinak thawi sihcih aw lo mi an um lo. Hi zawnah mino pawl thazang ka pe aw duh. Kan Chin mi a mipi hrimhrim ih harsatnak kan neih mi pakhat lakih a telmi ih ka hmu mi cu awlsamte ih mi bang tum, a awlsam zawng ih hlawhtlin (short-cut) ih mibang tum hi a si. Ca zir,hnatuan, le ziang tinkim tuah tikah a tirte ah cun kan phur zet, to men thei lo ih uite eksuak an relvek rori in kan za cengceng. Asinan, thla hnih khat a hawng rei cun kan phurnak le tumruhnak pawl kha an tumsuk ih cutin kan tumtahmi thleng ban lo in kan buzuih theu. Kan tuahtahmi lamzin kan zawh rero laiah harsatnak, buainak le thanau lo ih tuah, tuan tento a tul canah mi tampi cun ‘ ka paih nawn lo’, ‘tawk seh’, ‘ hi lo khal thil dang a ti theih sisi’ ti ah dung kan sipsal theu. Himi hi kan hlawhtlinak in dawnkham tu a si. Chin mi cu lo thlo nu le pa a tlangpi thu in kan si tikah, lohthlawh ih sin tumruhnak le tuartheinak hi a thar in kan zir a tul in ka hmu. Lo kan thlawh tikah….buhvui le rawl khawm kan thlen hlanah a malbik thla 7 lole thla 8 tal kan hngah a tul. Hi pawl hi vawn ruat sal hman- Lo ram kan bawt, lo kan vaat, lo kan ur, cawhmang kan khawh, buh kan tuh, lo hman vawithum rori kan thlosuak thluh cuhnu lawngah kan tumruhnak, zuamnak le tuartheinak thawi thla 9 tha lai kan fingkhawi mi rah cu Pathian in tlamtlingten in at ter! Tumruhnak le tuartheinak hi thiam theinak hnakin a thupi bet.\nHihi kan Chin mi in kan tulbik mi lakih ka hmuh mi a si. Vawi tampi kan heng, kan tuah, kan tham, kan zir, le cokthai paih lawnglawng ah kan tumtahmi dinhmun kan thleng thei ding. Awle, kan thukharnak lam pan sehla. Kannih Chin mi hi Pathian in ram cangkang le miphun khaw vang tawng hmaisa pawl vek thotho in thluak thatnak, thiamtheinak le cinken theinak in pe. Tulai kan tlangcabawm siar tik khalah mino lak ihsin kan mang in bang tertu hminthatnak rampi theih thamih a cotu le thiamnak a neitu kan hmu vivo ih a lungawi um tuk! Tumtahnak fumte kan nei ih cutin kan tuahtahmi ah taimak suahin, tumruhnak le thinsaunak thawn ke kan kar a si ah cun hlawhtlinnak cun in rak pan, in rak hmuak ringring. Tumtah nei aw, cui lamzin ah cun dingten feh aw, harsatnak na tawn tikah dungsip mai hlah, raltha in tumruhnak le tuartheinak thawn pahtlang aw… Pathian in na zuamnak ah hlawhtlinnak a lo pe tengteng ding.\nHminsin: Hi cahram hi Falam Times Malaysia ah suahzo mi a si.\nA tha nasa. mai tum ruh mi thei mumal lo le nei cuca lo kan tam ngai lo maw….mi kan bang thei lo theu hi. Tumtah nak muril nei cun ngah mi sumpai suak ral men ding siang lo in that hnem ngai ih hman suah dan an thiam ih mi nei le zoh tlak an si le fon theu si.


Ruth 4 | Laicianghlim (The Holy Bible)\n4Ciafangin Boaz khai kawl dawngkham ah kawi ai ciata ah to i. Ciafangin Boaz ai relhnak unau nong sawn pa khiah hleng i. Ciamanin Boaz in amah hnenah, “I rual, heta ah kawi tulai to tu.”ti in ti i. Ciamanin ani khai kawi ai to i. 2Ciafangin Boaz in khua upa sawmkhat khiah kawih ai amahte hnenah, “Heta ah to tuu-ih.” ti in ruai i. Ciafangin anite khai to i. 3Ciafangin Boaz in cia a nong sawn unau hnenah, “Moab ramin tlung leh tu Naomi in kin unau Elimelek in ram pakhat zuar i. 4Hetih in na rel tum ing: ‘I khuapui le i upate hmai ah cia ram khiah tlanh leh tu. Tlanh na nuam lekhaw, tlanh tu. Tlanh na nuam hlahlekhaw i rel tulai ling i nuam i. Ziangmanti fangin a tlanhtu tuh nangmah lo mi dang um lo i. Kaimah khiah na son tu ing.” ti in rel i. Ciapa in, “Tlanh tuh ing.” ti in ti i. 5Ciafangin Boaz in, “Naomi le a thi pa nu Moab mi Ruth kut songin cia lo khiah na lai nia ah a thi pa hming khiah a ro songin pai lohnak tuh in a thi pa hmaitong nuu khai nu tuh i si.” ti in ti i. 6Ciafangin cia a nong sawn unau in, “I ro i rall mawh ngai, tlanh thill lo ing. Nangmah in tlanh tu hang, ziangmanti fangin kaimah in tlanh thill lo ing.” ti in ti i.\n7He hlanlai ah Israel ramah thil tlanh dun le thleng dun fangin a tetti ca in pakhat pa in a kedawl khiah hawk ai pakhat pa hnenah pe de i. Ciatih bangin Israel ramah tettikhan dun de i. 8Ciafangin a nong sawn unau in Boaz hnenah, “Nangmah in lai tu.”ti in ti ai a kedawl khiah hawk i. 9Ciafangin Boaz in mi upate le mite veksen hnenah, “Tunnia ah Naomi kut in Elimelek le Chilion le Mahlon ai naihhnak hmuahhmuah khiah a veksen in lai zo sio khiah i tetti i si. 10Ciazolo ah, a thi pa khiah a ro songin pai lohnak tuhin le a thi pa khiah a unau songin le khua songai laikhumhnak cauk songin pai lohnak tuhin, Mahlon nu Moab mi Ruth khai nu tuh ing. Ningte khiah tunnia ah tetti i si.”ti in ti i. 11Ciafangin cia kawl dawngkham ai mite le upate veksenin, “Kinte khiah a tetti i ing. Na inn ai tlung tu nupang khiah Israel inn sa tu te panih Rachel le Leah bangin Bawipa in bawn tu seh.\nEfrathah ah na zaai in Bethlehem ah hming na thang tu seh. 12Bawipa in he nu songin na pe tuhhnak na fa manin na inn khiah Tamar in Judah thawn naihnak Perez inn bangin i tu seh.”ti in ti i.\n13Ciamanin Ruth khai Boaz nu cang i. Amah thawn itkhat fangin Bawipa in Ruth khai naupaai ruai ai pasal niu in te i. 14Ciafangin nupuite in Naomi hnenah, “Bawipa khiah hmuifu tu seh. Ziangmanti fangin Amah in a nong sawn unau khiah tunnia ah na hlup lo in na dah lo i. A hming khiah Israel ram songah lo thang tu seh! 15Na nun khiah na sau ruai in na tar fangin lo na cawm tu seh. Ziangmanti fangin fapa pasarih hnak ai pha sawn na it tu na fenu in amah khiah cawi zo i.”ti in ti i. 16Ciafangin Naomi in cia nausen khiah a kaang ah cawi ai len i. 17Cen a ompui nupuite in khai a hming sa ai, “Naomi hnenah fapa pakhat te i.” ti in ti i. A hming khiah Obed ti in ko i. Amah khiah Jesse paa i ai Jesse khiah David paa i.\n18He khiah Perez tesin fate i: Perez in Hezron nai i; 19Hezron fapa Ram, Ram fapa Amminadab; 20Amminadab fapa Nahshon, Nahshon fapa Salmon; 21Salmon fapa Boaz, Boaz fapa Obed; 22Obed fapa Jesse, Jesse fapa David i.